Anak-Anak Susah Nak Makan Sayur Dan Buah-Buahan? Apa Kata Anda Cuba Tips Ini Dulu!

“Susahnya nak kasi anak-anak makan sayur dan buah-buahan! Ada tips tak?”
Rungutan ini memang sering kali kita dengar para ibu cakap. Kebiasaannya anak-anak memang sukar untuk makan makanan yang berkhasiat. Lagi-lagi bila mereka tahu yang makanan itu merupakan sayur atau buah. Ha, ibu bapa boleh cuba cara ini dulu! Kami yakin salah satu daripada trick ini akan menjadi.

Tips 1: Potong halus sayur-sayuran & sorokkan dalam makanan anak anda

Anda boleh cuba potong kecil sayur-sayur tersebut dan campurkan bersama ayam hancur dan kukus! Kemudian, potong menggunakan pemotong berbentuk bintang, dinasour, atau bentuk love bagi menarik minat anak untuk makan dengan seronok!

Tips 2: Sediakan snek dalam versi sayur-sayuran

Antara trick mudah adalah memberikan sayuran atau buah-buahan sebagai snek selepas bermain di waktu petang atau selepas mengulangkaji pelajaran.
Snek merupakan hidangan yang paling ditunggu-tunggu kerana kanak-kanak beranggapan bahawa snek merupakan sesuatu yang berbeza dari hidangan utama. Jadi, mereka akan makan tanpa ragu-ragu!
Tips 3: Hiaskan makanan anak anda comel-comel

Siapa tak suka jika makanan dihias comel-comel kan? Orang dewasa pun suka dan pastinya anak-anak lebih excited nak makan. Lagi-lagi kalau dibentuk kepada karakter kegemaran mereka. Mesti lagi teruja!
Tips 4: Biasakan makan ulam

Ibu bapa dinasihatkan untuk memberikan sayur-sayuran yang berwarna dan sediakan sos pencecah yang anak anda suka atau gunakan kentang lenyek (mashed potato) sebagai pengganti untuk menghilangkan rasa mentah sayur.
Gambar di atas menunjukkan lobak merah yang dimakan dengan hummus. Sedap!
Tips 5: Mulakan hari dengan sarapan yang berkhasiat serta berserat tinggi untuk membekalkan tenaga!

Ada pelbagai jenis sarapan berserat tinggi yang anda boleh sediakan. Oats dan buah-buahan merupakan menu yang paling famous. Selain itu, anda juga boleh tukarkan roti biasa ke roti mil penuh atau capati.
Nak tambah lagi serat dalam menu, padankan sarapan dengan MILO® Activ-Go Plus Fibre dengan lebih kebaikan 2.5 kali serat berbanding MILO® biasa. Setiap hidangan (30g) MILO® Activ-Go Plus Fibre memenuhi 12% keperluan serat harian.
MILO® Activ-Go Plus Fibre bantu ibu-ibu tambah sumber serat dalam diet harian anak-anak!

Pengambilan serat makanan sehari yang disarankan ialah 20g-30g dan satu hidangan (30g) MILO® Activ-Go Plus Fibre memenuhi 12% pengambilan serat sehari!
Tambah pula, MILO® Activ-Go Plus Fibre mengandungi kandungan gula tambahan (sukrosa) yang lebih rendah sebanyak -50% berbanding MILO® Activ-Go biasa, hanya ~½ sudu kecil (2.9g) gula tambahan (sukrosa) dalam setiap hidangan (30g).
Lagi mudah jika anda berikan anak anda MILO® Activ-Go Plus Fibre! Ia membantu ibu-ibu menambah sumber serat dalam diet harian anak-anak ke arah pemakanan seimbang.
KHASIAT DAN KEBAIKAN MILO DIKEKALKAN DALAM PRODUK BARU, MILO ACTIV-GO PLUS FIBRE

Rasa barli malt, susu dan koko yang penuh dengan 6 vitamin dan 3 mineral penting untuk membantu membebaskan tenaga daripada makanan. Sesuai untuk anak-anak anda!
Jadi, berikan anak anda hidangan lengkap dengan MILO® Activ-Go Plus Fibre yang berkhasiat serta berserat tinggi untuk membantu anak anda mendapatkan pemakanan  yang seimbang.

MILO® Activ-Go Plus Fibre juga memenuhi kriteria Logo Pilihan Lebih Sihat yang digariskan oleh Kementerian Kesihatan Malaysia. Jom dapatkan MILO® Activ-Go Plus Fibre agar bertenaga untuk melangkah lebih jauh!


Anak Anda Ada Bakat Melukis? Lukisan Mereka Bakal Dicetak Pada PPE & Dipakai Oleh Para Petugas Kesihatan Di Seluruh Malaysia!

Kebanyakan kanak-kanak harini suka melukis dan ibu bapa juga perlu menggalakkan mereka melakukan aktiviti seperti ini. Apabila kanak-kanak melukis, mereka sedang belajar cara berkomunikasi dan secara tidak langsung, aktiviti ini juga dapat meningkatkan daya imaginasi kanak-kanak untuk menghasilkan karya seni yang baik dan cantik.
Haa…ada berita baik lah! Kalini Susu Goodday telah menganjurkan peraduan melukis tau sempena memperingati Hari Kanak-Kanak Sedunia. Paling menarik, lukisan yang terpilih nanti bakal dicetak pada Peralatan Pelindung Diri (PPE) dan ia akan dipakai oleh para barisan hadapan di seluruh Malaysia.

Bukan itu saja, setiap pemenang bertuah juga akan menerima dana pendidikan bernilai RM10,000! Kalau nak tahu caranya, jom kami kongsikan.

Terbuka kepada kanak-kanak berusia 5 hingga 12 tahun
Susu Goodday hari ini mengumumkan pelancaran peraduan Goodday’s Happee PPEs dimana mereka bersama-sama dengan Entropia mengemukakan idea untuk mengadakan peraduan melukis ini.

Peraduan ini berpegang kepada idea ‘Give Good, Get Good‘dan ia bertujuan untuk memberikan senyuman kepada anak-anak yang dirawat di hospital, dengan menjadikan pakaian PPE lebih ceria dan mesra melalui lukisan kanak-kanak.
Peraduan ini bermula dari 25 Oktober hingga 14 November 2021 dan ianya terbuka kepada kanak-kanak yang berusia antara 5 hingga 12 tahun.
Jadi, buat ibu bapa yang mempunyai anak-anak yang berumur sekitar itu, bolehlah cuba ajak mereka untuk sertai! Mungkin melalui peraduan ini, anak-anak anda berpeluang untuk menunjukkan bakat yang mereka ada.
Macam mana nak join? Mudah saja, ikut langkah dibawah!

Apa yang anda perlu buat untuk sertai peraduan Goodday’s Happee PPEs ini adalah, hantarkan saja gambar lukisan anak anda di ruangan komen di post Facebook Susu Goodday (link will be inserted). Selain itu, anda juga boleh memuat naik gambar lukisan anak anda di Instagram, dan menetapkan profil anda kepada umum.
Jangan lupa untuk memasukkan hashtag #GooddayMilkMalaysia dan #GooddayHappeePPes di posting anda ya. Nanti senang lah mereka nak cari pemenang kan?
Pada akhir tempoh peraduan, para juri akan memilih tiga lukisan pemenang dan hasil karya anda akan dicetak pada PPE dan diedarkan ke hospital yang berbeza merentasi Malaysia. Setiap pemenang bertuah juga akan menerima dana pendidikan bernilai RM10,000. Wah, seronoknya!
Jom ajak anak-anak anda untuk serlahkan bakat melalui lukisan mereka!
Kalau anda nak tahu, tujuan sebenar Susu Goodday melakukan kempen dan peraduan ini adalah untuk mengelakkan perspektif kanak-kanak bahawa memakai PPE adalah satu penampilan yang menakutkan dan membuatkan mereka mengalami trauma untuk berjumpa dengan para barisan hadapan.
Susu Goodday berharap dengan inisiatif ini, ia dapat memberi peluang kepada anak-anak kita untuk menyuntik semangat dan keriangan dalam diri kanak-kanak lain yang sedang dirawat di hospital dengan mengubah imej pakaian PPE ini untuk kelihatan lebih mesra.
Susu Goodday juga berhasrat untuk melangkaui peranan sebagai susu jenama kegemaran warga Malaysia dan menggalakkan rakyat untuk menyebarkan semangat positif dalam masa yang mencabar ini.
Untuk maklumat lanjut mengenai kempen berinovasi Susu Goodday seperti ini, boleh ikuti laman Facebook Susu Goodday Malaysia dan Instagram mereka. Jadi tunggu apa lagi? Jangan lupa ajak anak-anak anda untuk serlahkan bakat mereka melalui lukisan dalam peraduan Goodday’s Happee PPEs ini.


Adakah Anak Anda Dalam Kandungan Di Dalam Bahaya? Segalanya Terungkai Dengan Nasihat Daripada Pakar O&G

Sebaik sahaja anda mendengar berita gembira yang anda mengandung, pastinya banyak yang bermain di dalam kepala anda bukan? Adakah bayi dalam kandungan ini normal? Bagaimana untuk memastikannnya? Apa yang boleh saya lakukan untuk mengelakkan daripada penyakit pelik? Dan akhir sekali, jika disahkan bayi saya bermasalah, apa yang boleh dilakukan?
Jom kita bersama-sama berlapang dada dan dengar daripada Dr Jumeah Shamsuddin. Tetapi sebelum itu, serba sedikit mengenai  Dr Jumeah seperti di bawah ini:

Dr  Jumeah Shamsuddin

MD (UKM), M.MED (O&G)(UKM)

Dr Jumeah merupakan seorang pakar O&G dengan minat di dalam Perubatan “Maternal-fetal”.  Dr Jumeah telah berkhidmat selama beberapa tahun di dalam beberapa hospital kerajaan, dan kini bekerja sebagai seorang pakar di DEMC Specialist Hospital.
1. Apakah yang perlu dicari atau diperhatikan sewaktu mengandung?

Kebanyakan bayi adalah normal. Menurut kajian daripada Pusat Kawalan Penyakit dan Pencegahan (CDC), sebanyak 3% bayi dilahirkan dengan sejenis atau lebih kecacatan kelahiran.  Bagi memastikan bayi anda sihat, janin tersebut perlu melalui saringan untuk anomali kongenital/kecacatan struktur/bentuk atau kecacatan semasa kelahiran.
Anomali kongenital boleh menyebabkan kecacatan jangka masa panjang, yang akan memberikan impak besar kepada individu, keluarga, sistem penjagaan perubatan, dan masyarakat.  Anomali kongenital yang biasa berlaku adalah kecacatan jantung, kecacatan tiub saraf dan sindrom Down.
Untuk kandungan dengan bayi yang normal, ibu-ibu dinasihatkan untuk sentiasa memastikan pergerakan bayi adalah baik sehinggalah waktu untuk melahirkan anak.  Sebarang pengurangan signifikan atau perubahan secara tiba-tiba terhadap pergerakan bayi mungkin petanda bayi tidak sihat yang boleh membawa kepada kematian bayi di dalam kandungan. Disebabkan pergerakan bayi hanya boleh dirasai oleh deria keibuan, jika anda risau dengan pengurangan dan terhentinya pergerakan bayi selepas 28 minggu, segeralah ke hospital dan jangan menunggu sehingga keesokan harinya.
2. Bagaimana nak kesan bayi dengan kecacatan?
Expecting Couple with Sonogram
Ujian ultrasound dan pemeriksaan darah ibu di antara 11 hingga 13 minggu dan 6 hari adalah salah satu cara yang boleh digunakan sebagai ujian saringan untuk menilai risiko sindrom Down dan ketidaknormalan kromosom-kromosom yang lain. Risiko ini dikira dengan mengambil kira umur ibu, ukuran dua hormon di dalam darah ibu dan ujian ultrasound yang mengukur ketebalan ‘nuchal translucency’,  tulang hidung, dan ketidaknormalan stuktur janin.
Darah ibu juga boleh diuji untuk DNA sel-sel  bebas janin seawal 10 minggu untuk menyaring ketidaknormalan kromosom dan ujian yg melihat tahap kandungan alfa-fetoprotein (AFP) selepas 14 minggu ke 22 minggu kandungan.  Kandungan AFP yang tinggi adalah petunjuk bahawa bayi mungkin mempunyai  kecacatan tiub saraf seperti spina bifida.
Kesemua ujian dan saringan di atas adalah berguna untuk menentukan janin yang bermasalah dan yang normal. Namun ia tidak ditawarkan di semua hospital / unit materniti kerana kekangan tertentu dan ianya mungkin ditawarkan kepada ibu-ibu berisiko tinggi sahaja di hospital awam.
Selepas bersalin, saringan neonatal dijalankan, termasuk pemeriksaan klinikal dan saringan untuk masalah darah, metabolism dan pengeluaran hormon. Saringan untuk pendengaran dan kecacatan jantung, seiring dengan pengesanan awal anomaly kongenital, boleh membantu rawatan yang dapat menyelamatkan nyawa dan menghalang perkembangan ke arah kecacatan fizikal, intelektual, penglihatan, atau pendengaran yang teruk. Saringan rutin untuk ketidaknormalan tahap hormon tiroid bayi sebelum dibenarkan keluar daripada unit materniti dijalankan di kebanyakan hospital.
3. Apa yang boleh dilakukan untuk mengelak daripada penyakit pelik?
Walaupun 50% daripada semua anomali kongenital tidak dapat dikenalpasti puncanya, terdapat faktor genetik, penyakit berjangkit, pemakanan, persekitaran dan sebab-sebab lain yang boleh dikenal pasti.
Kita tahu yang bukan semua kecacatan sewaktu kelahiran boleh dielak. Walaubagaimanapun, kita juga tahu yang wanita boleh memperbaiki peluang mereka untuk mendapat bayi yang sihat dengan mengurus kesihatan dan mengamalkan tingkahlaku dan hidup yang sihat sebelum mengandung.
4. Bersedia untuk kehamilan anda

Merancang untuk bayi anda. Sebahagian besar kecacatan sewaktu kelahiran berlaku semasa 3 bulan pertama kandungan, oleh itu sangat penting untuk anda tahu yang anda sedang mengandung. Disarankan anda berbincang dengan doktor anda sebelum anda hamil bagi membincangkan sejarah keluarga dan sejarah perubatan anda.
Genetik memainkan peranan penting di dalam kebanyakan anomaly kongenital, samada melalui gen yang diwarisi, atau terhasil daripada perubahan yang juga dikenali sebagai mutasi. Saringan pra-kehamilan boleh dijalankan bagi mengesan potensi kecacatan kelahiran termasuk masalah genetic yang boleh merbahayakan bayi seperti Talasemia.
Adalah sangat penting untuk anda merancang kehamilan terutamnya bagi mereka yang telah pun mempunyai anak dengan kecacatan semasa kelahiran.
Ambil asid folik. Vitamin B ini penting untuk menghalang kecacatan tiub saraf di dalam otak dan tulang belakang bayi. Wanita disarankan untuk mengambil 400 microgram (mcg) asid folik sebagai makanan tambahan harian pada setiap hari, 3 bulan sebelum hamil dan meneruskannya untuk tiga bulan pertama kehamilan.
Tukar diet anda. Sesetengah makanan mungkin mengandungi toksin merbahaya untuk anda dan janin seperti merkuri, salmonella, listeria, shigella dan E. coli. Elakkan daripada memakan ikan laut dalam seperti ikan yu yang mungkin mengandungi tahap merkuri yang tinggi, yang boleh menyebabkan kepada masalah pendengaran dan penglihatan, dan juga kerosakan otak.
Jangan makan ikan mentah seperti di dalam sushi dan sashimi atau pun kerang yang tidak dimasak dgn baik semasa hamil. Pastikan untuk masak sepenuhnya ayam, daging dan telur.
Jalani kehidupan yang sihat. Lebih sihat badan anda, semakin kurang peluang untuk bayi anda akan lahir cacat. Oleh itu adalah penting untuk mengamalkan diet seimbang, bersenam dengan kerap, dan mengawal berat badan anda.
Obesiti (BMI 30 atau lebih) meningkatkan peluang kecacatan kongenital, termasuk kecacatan  jantung dan spina bifida.
Pastikan penyakit kronik di bawah kawalan. Masalah perubatan akan menambah beban ke atas badan sewaktu kehamilan, dan menjadikan ianya risiko kepada bayi. Sebagai contoh, ibu yang mempunyai penyakit Diabetes Mellitus, mempunyai risiko yang tinggi untuk mendapat bayi yang mempunyai kecacatan sekiranya gula dalam darahnya tidak terkawal semasa pembentukan janin. Sila berjumpa doktor dan dapatkan cara-cara untuk mengawalnya sebelum anda hamil.
Ambil langkah berjaga-berjaga terhadap jangkitan. Sesetengah jangkitan boleh menyebabkan kecacatan kelahiran, oleh itu elakkan daripada situasi yang boleh menyebabkan jangkitan. Juga pastikan vaksinasi anda adalah lengkap.
5. Elakkan pengambilan bahan berbahaya semasa kehamilan

Elak pengambilan alkohol. Tiada jumlah alkohol yang selamat untuk diambil semasa kehamilan, dan apabila ianya diminum, alkohol akan melalui saluran darah ibu ke dalam janin/bayi.
Berhenti merokok. Tiada jumlah yang selamat untuk perempuan mengandung, jadi elakkan daripada menghisap rokok dan menyedut asap rokok sewaktu hamil. Tembakau meningkat risiko keguguran, kelahiran pramatang, berat badan rendah sewaktu lahir, dan kematian.
Berbincang dengan doktor tentang pengambilan ubat. Jika anda mengambil ubat, berbincang dengan doktor anda sebelum hamil. Dadah jenis teratogenik berisiko tinggi untuk menyebabkan kecacatan kehamilan, dan sangat berbahaya pada lapan minggu pertama kehamilan.
Hentikan pengambilan dadah. Pengambilan dadah seperti kokain, methamphetamin, dan heroin boleh mengakibatkan kecacatan janin dan komplikasi serius semasa dan selepas kehamilan.
Elak daripada terdedah kepada toksin. Terdapat banyak pelarut, racun serangga dan wasap toksik yang boleh mengakibatkan kecacatan kelahiran. Toksin biasa adalah seperti racun perosak, bahan pelarut (gasolin, penghilang gilap kuku) dan pewarna (cat, pencelup fabric).
6. Apa yang boleh dilakukan untuk bersedia untuk melahirkan anak dengan kecacatan?

Sebagai seorang ibu dengan anak yang cacat, adalah penting bagi anda untuk mengakui emosi anda. Terimalah dengan hati terbuka perasaan terkejut, penafian, kesedihan, dan juga kemarahan. Bawa berbincang dengan pasangan anda dan ahli keluarga yang lain. Anda juga boleh mempertimbangkan untuk berjumpa dengan kaunselor. Juga, anda boleh menyertai kumpulan sokongan kerana berbual dengan seseorang yang telah melalui perkara yang sama pasti dapat membantu.
Belajar lebih lanjut mengenai masalah bayi anda dan komplikasi yang mungkin berkait dengan keadaan tersebut. Cuba belajar sebanyak yang mungkin dan berbincang dengan doktor anda tentang pilihan rawatan atau pun pembedahan. Pembedahan awal merupakan salah satu pilihan untuk merawat sesetengah kecacatan kehamilan.
Cuba lakukan perancangan yang baik daripada awal, iaitu dapatkan sekumpulan pakar bagi menilai keperluan bayi anda dan program rawatannya. Ianya termasuk sokongan pemakanan, teknologi bantuan (alat yang boleh membuat tugas harian lebih mudah bagi orang dengan kecacatan), terapi pekerjaan, terapi fizikal, terapi pertuturan, perkhidmatan nutrisi, dan perkhidmatan kerja sosial.
Terokai pilihan untuk membayar rawatan anak anda. Akan ada kos perubatan dan terapi tambahan bagi penjagaan bayi yang cacat. Pekerja sosial boleh membantu, termasuk organisasi tanpa keuntungan, yayasan peribadi, dan program negeri dan tempatan yang mengambil berat golongan kurang bernasib baik ini.
7. Sebarang nasihat akhir untuk ibu mengandung dengan kemungkinan kecacatan janin?

Jumpalah doktor anda sekerap mungkin. Dengan berbincang dengan doktor dan pasukan yang akan mengurus bayi anda sebaik kelahiran adalah penting untuk memastikan kesudahan yang baik untuk kecacatan bayi yang mempunyai peluang yang cerah untuk pulih. Adalah sangat penting juga untuk memastikan kesihatan ibu sewaktu kehamilan dan jauhkan daripada sebarang komplikasi serius yang boleh meningkatkan risiko kepada bayi yang bermasalah tersebut.

Untuk membuat temujanji dengan mana-mana Pakar Kanak-Kanak di DEMC Specialist Hospital, sila layari laman web http://demc.com.my/


Anak Asyik Menggaru Akibat Kulit Kering? Jangan Stres, Boleh Cuba 7 Cara Ini.

Siapa ada masalah kulit sensitif, sangat kering atau eczema? Stress kan bila datang rasa gatal tu, asyiklah tergaru-garu! Kita yang dewasa ni pun dah tahu macam mana seksanya bila berkulit kering, apatah lagi kanak-kanak.
Kadang-kadang bila tengok mereka menggaru, sampai menangis-nangis sebab luka dan pedih. Alahai, hati ibu bapa mana yang tahan tengok kan..Dengan cuaca panas dan udara yang tak berapa bersih di Malaysia ni, kadang-kadang boleh buatkan ibu bapa risau nak bawa anak mereka keluar rumah.

Risau kalau panas sangat, nanti mesti berpeluh, lepas tu kulit akan jadi gatal. Bermacam-macam cara dah cuba, tapi kulit si manja, masih belum lega dari kegatalan, kering dan pedih.
Haa..jangan runsing-runsing, jom baca antara alternatif lain yang anda boleh cuba untuk melegakan masalah kulit kering dan eczema pada si manja. Selamat mencuba!

KAWAL PERGERAKAN TANGAN ANAK DARI MENGGARU

Tahu tak kenapa bayi dipakaikan dengan mittens? Haa..salah satu sebabnya adalah untuk elak si manja dari mencakar mukanya sendiri. Perasan tak, bila tinggalkan anak sekejap untuk ke tandas, tiba-tiba, mukanya dah ada kesan cakar dan mittens pun dah tercabut!
Eczema dan kegatalan pada kulit tak dapat dipisahkan. Sebab tu, anda kena selalu pastikan anak anda tidak menggaru kulit mereka dengan kuku. Bimbang kesan kuku yang tajam tu mampu melukakan kulit dan menjadikannya lebih teruk.
Oleh itu, salah satu cara untuk elakkan dari anak anda menggaru, pakaikan mittens yang bergetah dan sedikit ketat untuk elakkan dari mudah tercabut. Ataupun, kerapkan membedung si manja agar pergerakannya sedikit terbatas. Bukan sahaja anak tidak akan menggaru, siap boleh tidur lena lagi!
PILIH JENIS FABRIK YANG SESUAI

Percaya tak, jenis fabrik yang dipakai juga sebenarnya memainkan peranan terhadap keselesaan si manja. Antara jenis fabrik yang sesuai dengan masalah eczema adalah kapas, sutera dan micro-fibre.
Selain selesa, fabrik jenis kapas juga dapat membuatkan kulit bernafas, manakala ciri anti bakteria semulajadi yang terdapat pada sutera sangat membantu dalam mengurangkan risiko jangkitan eczema.
Fabrik dari jenis micro-fibre pula adalah lebih baik daripada fabrik kapas dan sutera kerana fabriknya yang sangat lembut dan lebih penyerapan membantu dalam mengurangkan kegatalan kulit.
Jadi, lepas ni, banyakkan membeli pakaian yang berfabrik kapas, sutera dan micro-fibre ya!
JANGAN BIARKAN ANAK BERJEMUR DI BAWAH MATAHARI!

Kulit kanak-kanak eczema ni sangatlah sensitif! Bila berpeluh, mulalah kulit mereka kering dan gatal. Masa ni, mesti mereka tak berhenti menggaru! Bila garu, kulit mereka akan melepuh dan lebih teruk, berdarah!
Kasihan kan? Oleh itu, semasa berada di luar, hindarkan anak anda dari duduk secara terus di bawah pancaran matahari dan lindungi mereka di tempat yang teduh. Jangan lupa bawa payung tau!
NAK BERENANG DI KOLAM RENANG? BOLEH..TAPI…

Kanak-kanak memang pantang nampak air. Nampak je kolam renang, terus mintak nak terjun. Tapi, bagi kanak-kanak yang mempunyai masalah kulit kering dan eczema, berenang di kolam renang yang berklorin harus dielakkan. Eh..kenapa pula?
Kandungan klorin dalam kolam renang boleh membuatkan kulit anak anda menjadi lebih kering dan merekah. Tapi, macam mana kalau anak tetap berdegil nak mandi di kolam renang?
Sekiranya anak anda mandi di kolam renang yang berklorin, seeloknya, segera mandikan dengan air bersih dan selepas itu sapukan pelembab yang bersesuaian dengan kulitnya. Ingat, jangan terlampau kerap biarkan anak anda mandi di kolam renang ya!
JANGAN SEMBUR PERFUME DI KULIT ANAK!

Setengah ibu bapa suka bila anak mereka comel berbedak, berpakaian cantik dan semestinya berbau harum. Lepas tu pulak, siap sembur perfume kegemaran dekat anak. Ada yang sampai belikan minyak wangi dan cologne untuk anak-anak! Eh..boleh ke?
Hmm..nak berwangi-wangi tu boleh, tapi pastikan kondisi kulit anak tu dulu. Tambah-tambah anak yang berkulit sensitif tu. Bukan apa, terdapat pelbagai bahan kimia yang terdapat dalam sebotol perfume tu. Boleh jadi, bahan kimia tersebut akan menyebabkan kulit anak lebih kering dan rosak.
JANGAN BIARKAN ANAK BERKUKU PANJANG!

Haa.. ini adalah salah satu punca utama kenapa eczema anak anda menjadi lebih teruk. Anak yang tengah membesar ni memang sukar dikawal. Tambah-tambah yang tengah belajar merangkak, berdiri dan berjalan.
Ada sahaja benda yang dicapainya! Di benda yang dipegangnya pula terdapat pelbagai kotoran dan kuman, seterusnya melekat di kuku si manja. Lepas tu, bila kulit gatal, mereka akan garu sekuat hati dengan kuku yang panjang dan kotor tu.
Bukan sahaja boleh menyebabkan luka, malah akan membuatkan eczema merebak ke tempat lain. Sedikit tips, kalau anak anda meronta-meronta taknak potong kuku, lakukan semasa mereka sedang nyenyak tidur. Mesti mereka tak sedar!
JANGAN RUNSING..JOM KAMI BOCORKAN SATU RAHSIA!

Selain semua tips di atas tu, jom cuba Cetaphil Restoraderm Skin Restoring Body Wash dan Cetaphil Restoraderm Skin Restoring Body Moisturizer!
Untuk pengetahuan anda, Cetaphil Restoraderm adalah rangkaian penjagaan kulit pertama dengan teknologi Filaggrin™. Ia dirumus khas untuk membantu menangani masalah kulit kering dan sering gatal, yang merupakan simptom kulit eczema!
Jadi, semasa mandi, gunakan Cetaphil Restoraderm Skin Restoring Body Wash, di mana, teksturnya yang bukan berasaskan sabun tidak akan merengsakan kulit, sekaligus membuatkan kulit lebih lembut. Kemudian, sapukan Cetaphil Restoraderm Skin Restoring Body Moisturizer supaya kulit lebih lembap sepanjang hari. Kedua-keduanya sangat membantu dalam menangani masalah kulit eczema.
Yang paling penting, produk ini juga sesuai dan selamat digunakan untuk bayi.
Selain itu, anda memang tak perlu ragu-ragu dengan Cetaphil Restoraderm, kerana ia dipercayai oleh pakar dermatologi, disyorkan oleh para doktor dan secara klinikal terbukti dalam melegakan gatal, menghidrat dan membantu mengekalkan kelembapan kulit anak anda.
Bukan tu je, satu kajian membabitkan ibu bapa dengan anak mereka yang mempunyai masalah eczema telah dilakukan dan mereka telah menggunakan Cetaphil Restoraderm Skin Restoring Body Wash serta Cetaphil Restoraderm Skin Restoring Moisturizer sekali sehari selama 4 minggu berturut-turut.
Hasilnya adalah seperti di bawah, di mana kami dapati, 8 daripada 10 ibu bapa ingin terus mengamalkan penggunaan Cetaphil Restoraderm terhadap anak mereka!

Kami percaya, setiap ibu bapa hanya mahukan yang terbaik untuk anak mereka. Usah runsing lagi dan cubalah Cetaphil Restoraderm hari ini, untuk keselesaan dan kulit yang lebih sihat buat si manja!
Tapi, harus diingatkan, sekiranya masalah kulit anak anda berterusan dan serius, sila dapatkan nasihat dari doktor pakar.
Untuk memahami lebih mendalam lagi tentang eczema, jom tengok video dari pakar dermatologi, Dr. Mazlin.

Layari Facebook Cetaphil atau cetaphil.com.my untuk maklumat lanjut.


Anak atau Adik Anda Ragu-Ragu & Keliru? Ekspo Pendidikan Tinggi 2017 Pasti Ada Jawapannya.. Singgah Jom❤

Susahkan bila kita sendiri tak yakin dimana nak hantar anak-anak kita study. Pening kepala fikir tentang kualiti pengajaran, fasiliti dan macam-macamlah.. Ye la! Ibu bapa mana yang nak lihat anaknya susahkan.. kita sebagai abang-abang dengan kakak-kakak mereka pun nak yang terbaik untuk adik-adik kitakan…
Jadi sebagai ibu bapa kini, anda tak perlu risau lagi sebabnya Karnival Pendidikan Tinggi 2017 dah kembali.. Macam-macam booth ada dekat sana dan paling menarik sebab banyak gila institusi pengajian tinggi yang join karnival kali ini.. Confirm akan ada institusi pengajian tinggi yang memenuhi keperluan dan minat anak dan adik anda.

TUNGGU APA LAGI.. INILAH MASANYA UNTUK ANAK ANDA MENGORAK LANGKAH LEBIH JAUH! ❤

Ramai gila yang serbu Karnival Pendidikan Tinggi sebelum ini.. Ye la! Pelbagai bidang pengajian ditawarkan merentasi pelbagai negeri pulak tu. Bestkan?

Bukan mudah ye nak jadi insan yang berilmu.. Tambahan pulak, bila kita tak tahu bidang apa yang bersesuaian dengan personaliti dan minat anak kita betul tak?

Tapi anda tak perlu bimbang lagi sebab tak lama lagi sebab Karnival Pendidikan Tinggi 2017 ada. Ibu bapa, abang, kakak dan pelajar sendiri boleh hadir untuk dapatkan khidmat nasihat dan pendedahan mengenai bidang pengajian yang bersesuaian dengan anak mahupun adik anda.
PELBAGAI PILIHAN INSTITUSI PENGAJIAN DENGAN PERSEKITARAN YANG AWESOME..

Persekitaran pembelajaran memang penting gila betul tak? Jadi masa inilah anda sebagai ibu bapa boleh lihat sendiri institusi pengajian tinggi mana yang menawarkan perkhidmatan pengajaran dan pembelajaran terbaik di dalam mahupun di luar negara.
Apa pun yang penting institusi pengajian tersebut haruslah mampu memberikan pengalaman yang hebat kepada anak anda kan?

Dengan adanya Karnival Pendidikan Tinggi 2017 di Pusat Pameran Mid valley, Kuala Lumpur pada 19 & 20 Ogos ini maka tiada lagi dilema untuk melanjutkan pelajaran ketahap yang lebih baik.. Nak Tahu kenapa? Sebab ekspo pengajian tinggi berikan anda kesemua maklumat yang diperlukan daripada pilihan bidang pengajian yang pelbagai termasuklah permohonan biasiswa tau!
JANGAN LEPASKAN! PILIHAN PENGAJIAN MELIPUTI PELBAGAI BIDANG!

Bidang Pengajian apa je yang ada? Tertanya-tanya bukan.Banyak bidang pengajian yang ditawarkan.. Antaranya perakaunan, penerbangan, pemasaran, muzik, seni bina, kejuruteraan, kabin krew dan banyak lagi.. Kalau mention semua sampai esok pun tak habislah. Jadi anda kena datang sendiri dan berinteraksi dengan representer bagi setiap institusi pengajian tinggi yang ada. Confirm meriah nanti!
MALUMAT & PENDEDAHAN UNTUK ANDA SECARA PERCUMA..  HANYA DATANG DAN JOIN BERSAMA!!❤

Percaya tak kalau admin katakan anda akan diberikan pendedahan secara percuma mengenai personaliti dan kerjaya yang bersesuaian dengan anda termasuklah cara nak dapatkan biasiswa ye! Bestkan? Tak percaya kan? Anda boleh tengok sendiri jadual dekat bawah ni…  dan join nanti! Awesomekan?

Cakap je anda nak study dimana dan bidang apa.. Semuanya ada..  Nak hantar anak study Overseas pun boleh. Jangan risau! Ada plan pendidikan yang awesome dengan harga yang berpatutan. Jadi sebab tu lah anda perlu hadirkan diri di Karnival Pendidikan Tinggi tahun ini bersama anak anda untuk dapatkan tempat dan maklumat yang diperlukan.
Of course lah kita nak anak kita study dalam keadaan yang cukup kondusif  kan? Jadi untuk pastikan anak dan adik anda mendapat tempat terbaik dengan kualiti dan fasiliti pendidikan yang cukup superb kena lah hadirkan diri di Pusat Pameran Mid Valley, Kuala Lumpur pada  19 & 20 Ogos nanti.


Anak Autisme Boleh Beriadah Untuk Terapi Ketika PKP Tetapi Perlu Patuh Syarat

Sepanjang tempoh Perintah Kawalan Pergerakan berlangsung, bukan sahaja ibu bapa malah anak-anak yang makin membesar pun terperangkap di dalam rumah. Tahukah anda bahawa, kecenderungan untuk anak-anak murung dan stres adalah lebih tinggi dari orang dewasa?
Hal ini kerana, sepanjang proses membesar, mereka perlu terdedah dengan keadaan persekitaran untuk ‘explore’ benda baharu. Namun, bila situasi berubah menjadi sebegini pergerakan dan imaginasi mereka tersekat dalam sekitar kawasan rumah sahaja. Ini juga termasuk kepada kanak-kanak autisme yang ternyata perlu diberikan perhatian yang lebih.

ANAK AUTISME BOLEH RIADAH DENGAN SYARAT
Untuk pengetahuan anda, proses pembelajaran atau terapi luar untuk anak-anak autisme adalah dibenarkan oleh kerajaan ketika tempoh PKP. Namun, adalah perlu diingatkan bahawa tiada sebarang aktiviti berkumpulan dibenarkan dan hanya seorang waris sahaja perlu bersama.

Sekadar berkongsi untuk parent-parent. bagi anak-anak kita ada kelonggaran waktu PKP ni. Bagi yang ada anak-anak autisme dan OKU dibenarkan oleh Majlis Keselamatan Negara untuk beriadah terapi.

1.Pagi 7.00 – 9.00
2.Petang 5.00 – 6.00
Hanya seorang penjaga sahaja dibenarkan. Sila bawak Kad OKU. Nak menjawab senang. Tu pentingnya kad ni, ada setengah malu dan segan dan mohon kad ni.

Tidak dibenarkan melakukan aktiviti secara berkumpulan. Untuk kepastian sila rujuk link ni www.mkn.gov.my. Bulan ni adalah bulan kesedaran Autism sedunia, tepat pada masa untuk aku embrace masyarakat tentang autism ni.
*Paling penting adalah jaga kebersihan dan balik terus mandi dan cuci baju tau!
Sumber: Udey Ismail


Ambil Pekerja Dari Kalangan Anak Autisme, Hasrat Murni Kafe Bapa Ini Dapat Pujian Orang Ramai

Selari dengan perkembangan teknologi semasa, ramai juga dalam kalangan rakyat Malaysia yang sudah membuka ruang perkerjaan yang lebih luas untuk golongan yang mempunyai kebolehan istimewa seperti anak-anak Autisme. Selepas Starbucks dan McDonald’s yang membuka peluang pekerjaan untuk orang kelainan upaya khususnya pekak dan bisu, kini ada pula satu kafe di Puchong yang mengambil anak-anak Austime sebagai pekerja.
AUTISM CAFE PROJECT TARIK PERHATIAN ORANG RAMAI

The Autism Cafe Project ini dibuka pada bulan Ogos tahun lepas oleh seorang ayah yang mempunyai anak autisme iaitu Encik Mohd Adli Yahya. Beliau merupakan bekas pengarah eksekutif Standard Charterd Foundation.

Idea untuk membuka kafe ini tercetus selepas anaknya telah disahkan mengalami autisme. Hal ini membuatkan beliau sebagai seorang ayah berfikir tentang masa hadapan anaknya dan juga anak-anak austisme yang lain terutamanya berkenaan hal pekerjaan. Beliau kemudiannnya mengambil keputusan untuk berhenti kerja dan memulakan perniagaan kafe khas untuk anak-anak autisme mencari peluang pekerjaan.

Sumber foto: The Star
Di kafe ini juga, bilangan remaja autisme yang bekerja adalah seramai 6 orang, dalam lingkungan umur 17-21 tahun dan pengusaha kafe sudah bekerjasama dengan pihak JKM Subang untuk mendapatkan bantuan sebanyak RM350 setiap bulan. Bukan itu sahaja, mereka juga mempunyai buddy system dimana dapat melatih dan mengajar anak-anak supaya lebih mahir dan dan dapat membuat kerja dengan sendiri dengan lebih efisien.
Salah seorang aktivis terkenal juga berkongsi di laman Facebooknya mengenai perusahaan kafe yang dimiliki oleh Encik Adli ini dimana beliau mendapat pujian ramai dan boleh dijadikan contoh.

JUAL PELBAGAI MAKANAN MENARIK

Kafe ini terletak di lokasi iM4U Sentral in Taman Perindustrian Puchong dan dibuka pada jam 8.30 pagi, Isnin hingga Jumaat. Kafe ini bukan sahaja unik kerana mempunyai staff atau pekerja terdiri daripada anak-anak autisme, malah mereka menyajikan sajian tradisional, pastri seperti cookies dan kek. Bukan itu sahaha, perkhidmatan katering juga turut disediakan bagi anda yang berminat.

Buat anda yang suka terlibat dalam program kebajikan, kafe ini juga turut menjual barangan merchandise dan sumbangan akan dibawa ke tabung kebajikan.
*Jadi, jangan lepaskan peluang untuk berkunjung ke kafe ini supaya anda dapat mengubah persepsi mengenai anak-anak autisme yang ternyata bijak dan sangat istimewa.
Sumber : Autism Cafe, Syed Azmi


Anak Batuk & Selesema, Ibu Kongsi Kisah Trauma ‘Berkampung’ Di Hospital

Setiap hari ada sahaja kes berkaitan kanak-kanak dikejarkan ke hospital akibat demam dan batuk on off. Perkara itu sudah tentunya merisaukan ibu bapa jika anak-anak dimasukkan ke hospital.
Itulah yang dilalui oleh seorang ibu bernama Nad Masrom apabila terpaksa ‘berkampung’ di hospital kerana dua orangnya demam dan batuk.

Baca juga: Pengalaman Demam Influenza A, Sakit & Perit Mengalahkan Kena Covid-19
ANAK BATUK & SELESEMA, IBU KONGSI KISAH TRAUMA

Jelasnya, kedua-dua anaknya mengalami bronchopneumonia dan sebelum dimasukkan ke hospital, anaknya muntah dan sangat kekurangan air dalam badan.

Musim ramai anak-anak tak sihat. Saya sendiri dah berkampung di hospital minggu lepas bila Fatimah dan Ali alami bronchopneumonia. Trauma bila nak cerita tentang ni.
Sebelum masuk hospital, Fatimah batuk, demam turun naik, muntahkan semua makanan, minuman termasuk ubat. Dan Fatimah dehidrated. Hospital memang kebanyakan full masa ni.

Ali juga alami simptom yang sama cuma peringkat awal dan saya minta wardedkan sekali. Walaupun diuji, tapi saya bersyukur dapat jaga anak-anak dalam satu bilik bersama suami.
Ali cepat recover. Saya terus menyusukan Ali dengan kerap di hospital. Selepas hari ke-2 dapatkan rawatan, barulah nampak aktif dan selera makan ada semula.
SENTIASA ALERT DENGAN KEADAAN ANAK

Sentiasa alert dengan keadaan anak kita yang masih kecil terutama bayi. Mungkin kita rasa mereka demam biasa. Tapi mungkin juga dah ada jangkitan yang kita tak sedar.
Segeralah dapatkan pemeriksaan doktor. Dan musim sekarang ni, kalau boleh elakkan bawa keluar anak-anak ya. Tunggu reda semua. Nanti kita jalan-jalan semula. Saya doakan semoga anak-anak sahabat dan followers saya yang lain juga diberi kesembuhan.
Jika bayi masih menyusu, teruskan menyusu dengan kerap. Kerana susu ibu mengandungi antibodi yang membantu kesembuhan bayi selain ubat-ubatan yang diberikan.

Hati ibu ni paling rapuh bila berkaitan anak. Usahlah menambah serba salah si ibu bila pertikai apa sahaja yang ibu buat. Contohnya tak perlu pertikai kalau ibu tu nak dapatkan rawatan di hospital mana sekali pun.
Kerajaan atau swasta, ibu pasti dah fikirkan yang terbaik. Kita lindungi anak-anak kita. Biarlah orang nak kata kita terebih paranoid, asalkan kita tahu mana yang terbaik untuk mereka.
Sumber: Facebook Nad Masrom


Risau Si Kecil Dah Masuk 18 Bulan Masih Tak Boleh Berjalan? Doktor Jelaskan Punca-Puncanya

Ibu bapa yang berhadapan dengan situasi anak berjalan lambat, sudah pasti ia membangkitkan rasa bimbang dalam sanubari mereka. Umur sudah mencecah 18 bulan, tapi si kecil masih lagi tidak mampu untuk berjalan. Apakah dia sudah terlewat?
Melalui perkongsian dari Doktor Zubaidi Hj Ahmad, kanak-kanak yang mencecah umur 18 bulan dan belum mampu berjalan, boleh dikategorikan sebagai kanak-kanak yang lewat berjalan. Justeru itu, mari ikuti penerangan ini untuk mengetahui, apakah faktor-faktornya dan bilakah sepatutnya anak mendapatkan rawatan.

Baca juga: Doktor Kongsi Tips Cara Pilih & Galas Beg Sekolah, Elak Mudarat Kesihatan Anak!
PERKEMBANGAN KANAK-KANAK YANG LEWAT BERJALAN
Gambar hiasan: BabyEssentialsCenter.

Kebanyakan kanak-kanak sudah mampu berjalan pada umur setahun. Secara umum, 85% kanak-kanak mula berjalan tanpa berpegang, sekitar umur antara 10-14 bulan.

 Sekiranya anak anda belum mampu berjalan semasa umurnya mencecah 18 bulan, beliau boleh dikategorikan sebagai kanak-kanak yang lewat berjalan.
Kemampuan berjalan adalah suatu tahap perkembangan yang sangat penting bagi seseorang kanak-kanak. Selain itu terdapat tahap-tahap perkembangan otot kasar (gross motor) lain yang boleh diperhatikan di peringkat lebih awal.
PERKEMBANGAN BAYI BERDASARKAN KEMAMPUAN OTOT KASAR SERTA UMURNYA
Berikut ialah kemampuan otot kasar serta umur yang mana seseorang bayi sepatutnya mencapai perkembangan tersebut:

Kawalan kepala – Umur 3 bulan.
Kaki memijak – Umur 4 bulan.
Meniarap – Umur 6 bulan.
Duduk tanpa bantuan – Umur 9 bulan.
Berdiri tanpa sokongan – Umur 12 bulan

ANAK BERJALAN LAMBAT? INI FAKTOR-FAKTORNYA
Gambar hiasan: virtuehealth.in.
Apakah punca yang menyebabkan seseorang kanak-kanak itu lewat berjalan? Sekiranya seseorang bayi didapati lewat berjalan, salah satu daripada faktor-faktor berikut mungkin boleh berperanan:
1. FAKTOR KELUARGA ATAU KETURUNAN
Sekiranya ibu atau bapa kanak-kanak tersebut sendiri mengalami masalah lewat berjalan semasa mereka kecil, anak mereka mungkin menghadapi masalah yang sama disebabkan faktor keturunan.
Walau bagaimanapun sekiranya ibu atau bapa mampu berjalan semasa berumur 2 tahun serta tiada masalah perubatan yang lain, kemungkinan besar tiada apa yang perlu dirisaukan tentang anak mereka.
2. KELAHIRAN PRA MATANG
 Secara umumnya, bayi yang dilahirkan pra matang atau ‘premature’ akan mengalami sedikit kelewatan perkembangan secara keseluruhan, termasuk lewat berjalan.
Jadi kelewatan sekitar 2-3 bulan mungkin tidak menjadi masalah, bergantung kepada tahap bayi tidak matang tersebut semasa lahir.
3. CEREBRAL PALSY
Gambar hiasan: Google.
a) Kanak-kanak yang menghadapi masalah cerebral palsy biasanya boleh dikesan di peringkat awal, terutama sekiranya mereka mempunyai risiko-risiko berkaitan seperti lemas semasa kelahiran atau kelahiran kurang matang.
Walau bagaimanapun ada kanak-kanak cerebral palsy hanya dikesan apabila mereka diperiksa oleh doktor kerana lewat berjalan.
b) Kanak-kanak cerebral palsy umumnya mengalami kekejangan otot serta kesukaran menggerakkan anggota badan dengan baik.
Contohnya, mereka sukar duduk bersila tetapi memilih untuk duduk dengan kaki dilipat ke belakang (posisi ‘W’), atau mereka tidak merangkak secara normal tetapi lebih kepada mengheret kaki.
4. LEWAT PERKEMBANGAN SECARA UMUM
a) Ini bermaksud masalah lewat berjalan kanak-kanak tersebut adalah sebahagian daripada lewat perkembangan dalam aspek lain seperti bercakap, komunikasi, sosial, kemahiran tangan dan kognitif (berfikir).
b) Terdapat banyak punca-punca lewat perkembangan global. Antaranya ialah masalah sindrom seperti Down Syndrome, kecederaan otak disebabkan lemas atau jangkitan kuman, atau pelbagai penyakit kronik yang lain.
5. MASALAH OTOT
a) Ini termasuk penyakit-penyakit yang dikenali sebagai muscular dystrophy, spinal muscular atrophy dan congenital myopathy. Penyakit-penyakit ini menyebabkan banyak otot-otot badan menjadi lemah.
b) Tanda-tanda awal mungkin boleh dikesan semasa peringkat bayi dan kanak-kanak lagi. Antaranya ialah bayi terasa lembik semasa digerakkan, kawalan kepala yang lemah dan kurang kekuatan pergerakan kaki dan tangan.
 Oleh itu mereka biasanya lewat berjalan, bahkan ada yang langsung tidak mampu berjalan atau berdiri.
BILAKAH ANAK WAJAR LAKUKAN PEMERIKSAAN
Gambar hiasan: iStock.
Bilakah anak saya perlu dibawa untuk pemeriksaan sekiranya disyaki lewat berjalan? Kebiasaannya, kanak-kanak di Malaysia akan diperiksa pada umur setahun semasa ketika pengambilan suntikan imunisasi.
Sekiranya anak anda masih tidak mampu berdiri semasa berumur setahun atau mengalami masalah perkembangan lain, anak anda mungkin akan dirujuk kepada doktor untuk pemeriksaan lanjut.
Secara umumnya, kanak-kanak yang tidak mampu berdiri semasa berumur setahun dan tidak berjalan semasa berumur 18 bulan perlu diperiksa oleh doktor. Mereka mungkin perlu dirujuk kepada pakar kanak-kanak.
Walau bagaimanapun, itu tidak semestinya bermakna kanak-kanak itu mempunyai masalah kesihatan.
Sumber: Facebook Dr. Zubaidi Hj Ahmad


Ibu Ayah, Luangkan Masa 15 Minit Bermain Dengan Anak Setiap Hari, Ini Sebabnya! Tak Lama Pun

Pernahkah anda terfikir sebagai ibu bapa, berapa lamakah tempoh yang ideal perlu diluangkan untuk bermain bersama anak? Mungkin terdapat segelintir ibu bapa, meluangkan masa sehingga berjam lamanya atau mungkin hanya kurang dari 10 minit sahaja untuk anak bermain.
Sebenarnya, panjang masa bermain bersama si kecil itu tiada ditetapkan secara khusus. Namun, masa yang telah disyorkan oleh ahli Neurosains adalah 15 minit yang berkualiti. Mari ikuti penulisan ini dengan lebih lanjut untuk mengetahui sebabnya.

Baca juga: Ibu Jangan Panik Bila ‘Check’ Kandungan Bayi Terbelit Tali Pusat, Ini Anda Perlu Tahu!
TEMPOH BERMAIN YANG IDEAL BERSAMA ANAK

Waktu ideal sebaiknya adalah 15 minit. Sekiranya, mempunyai tempoh lebih daripada 15 minit anda boleh membuat pilihan aktiviti terlebih dahulu untuk si kecil.

Namun, jika hanya menetapkan dalam tempoh 15 minit sahaja, berikan pilihan untuk memilih aktiviti kepada anak anda.
ANAK BERMAIN MENGIKUT TEMPOH BERBEZA
TEMPOH 15 MINIT
Luangkan masa 15 minit dan biarkan anak-anak memilih cara menghabiskan masa mereka bersama anda.

Anak anda memilih apa yang hendak dimainkan dan bersetuju dengannya.
Letakkan telefon anda jauh di tempat lain.
Libatkan diri anda sepenuhnya.
Jangan terlalu banyak bertanya soalan berkaitan pendidikan.

LEBIH DARI 15 MINIT
Dengan beberapa minit tambahan, ibu bapa boleh mencapai keseimbangan untuk melakukan satu aktiviti yang dipilih oleh anak-anak dan aktiviti yang diingini oleh orang dewasa.

Mulakan dengan beberapa minit (sehingga 15 minit) aktiviti yang ibu bapa pilih, lebih berpendidikan dan tidak bertanya terlalu banyak soalan.
Ikuti dengan ganjaran 15 minit bermain pula bersama anak.

INI SEBAB 15 MINIT MASA YANG IDEAL
Di bawah ini merupakan 3 sebab mengapa 15 minit merupakan masa yang sesuai diperuntukkan untuk meluangkan masa bersama si kecil.

1. TEMPOH MASA MAIN YANG MAMPU DICAPAI
Satu tempoh yang mempunyai jumlah masa yang terhad, boleh dilaksanakan dan boleh dihadam untuk memfokus pada sesuatu.
Sesiapa sahaja boleh mendedikasikan 15 minit melakukan aktiviti menarik kepada orang yang mereka sayangi. Pada masa yang sama, tempoh lebih panjang mungkin memberi anda tempoh berehat sebentar yang berasa lebih kepada komitmen.
2. TEMPOH MASA YANG CUKUP UNTUK BERMAIN
Ahli Neurosains mengesyorkan 15 minit sebagai jumlah masa yang munasabah untuk memberi tumpuan kepada mana-mana satu tugas atau mempelajari kemahiran baharu. Ia juga tempoh yang cukup lama untuk anda menyelesaikan sesuatu.
Menyatakan ayat seperti “kita akan menghabiskan 8 minit untuk bermain permainan ini,” kepada si kecil terasa seakan anda tidak mahu bermain bersamanya. 15 minit interaksi masa yang amat bermanfaat kepada kanak-kanak kerana ia berasa anda lebih bermurah hati untuk meluangkan masa bersama mereka.
3. TEMPOH YANG TIDAK PANJANG
Terdapat banyak buku dan program di luar sana yang menggunakan minit dalam tajuk yang berjaya menarik perhatian khalayak. Contohnya, di dalam pengiklanan. Angka lebih menarik kerana sudah mempunyai jangkaan yang ditentukan.
Ramai orang belajar dan mengingati apa yang mereka pelajari dengan lebih baik dalam masa yang singkat. Buat kanak-kanak yang sangat kecil, jangka masa tidak boleh terlalu lama sebelum daya perhatian mereka terganggu.
Sumber: Lies About Parenting


‘Anak Bongsu Kena Duduk Kg, Jaga Mak Ayah, Kerja Dekat Dengan Rumah’

Hidup sebagai anak bongsu mungkin sinonim dengan perkataan ‘manja’ atau ‘anak mak’ yang tidak pandai berdikari, namun hakikatnya tidak ramai yang benar-benar menyelami isi hati mereka.
Kita selalu ingat mereka yang tidak mahu berenggang dengan ibu bapa kita, takut nak berkahwin dan hidup sendiri – tapi pernahkah kita terfikir bahawa sebenarnya mereka yang ingin menjaga kedua ibu bapa kita.

Sebuah perkongsian di TikTok oleh Ct Dalwani ini mendapat perhatian ramai apabila dia berkongsi rutin yang dijalani sebagai anak bongsu.
Dalam video tersebut, dilihat gadis berkenaan sedang ke hospital mengambil ubat untuk ibu atau ayahnya.

Oleh kerana memikirkan ibu dan ayah di kampung, gadis ini difahamkan pernah menolak tawaran kerja yang baik supaya dapat bekerja dekat dengan kampung halaman.

Menurutnya, kakak dan abang semua dah berkahwin dan berkeluarga serta kini menetap di bandar. Keadaan ini menyebabkan anak bongsu sepertinya sering dibandingkan dengan adik-beradik yang ‘lebih berjaya’.
“Siapa nak bawa ke hospital setiap bulan, siapa nak siapkan ubat jantung abah, siapa nak kemas rumahdan bersihkan rumah waktu banjir,” ujarnya.
Namun dia percaya, rezeki Allah itu luas.
“Percayalah rezeki kita ada dekat tempat lain kalau bukan sekarang”.
“Allahambil apa yang kita mahu dan menggantikannya dengan apa yang kita perlu.”
“Dengan izinNya, keindahan pasti akan datang.” katanya dalam video berdurasi 31 saat itu.

Video ini meraih perhatian netizen yang rata-rata memuji tindakannya yang mendahulukan ibu bapa dalam setiap hal.
Ia telah meraih ratusan ribu views dan kini turut trending di Facebook.

https://media.siraplimau.com/2021/11/259517954_1063547411129747_8993429557388537576_n.mp4
Kredit: Ct Dalwani

 @ctdalwani
🥰😆
 ♬ suara asli – Hi, ini meme – 𝑴𝒆𝒎𝒆𝒊𝒏𝒊𝒎𝒆𝒎𝒆🐹

Semoga kita sama-sama dapat berbakti kepada kedua ibu bapa kita hingga ke akhir hayat mereka.


Anak Bosan Dengan Sajian Yang Sama? Ini 6 Resipi Comel Yang Boleh Anda Cuba Untuk Anak Anda!

Setiap ibu bapa mesti inginkan makanan yang berkhasiat untuk anak-anak. Jadi, solusi mudahnya adalah dengan menyiapkan bekalan makanan dari rumah untuk mereka ke sekolah. Tapi, kanak-kanak ni cepat bosan. Silap-silap tak terusik langsung bekal tu.

Ha, jangan buang dulu bahan-bahan yang dah ada tu! Kita tak boleh berputus asa! Ibu-ibu masih boleh sediakan makanan dari bahan yang sama tapi jadikan ia lebih menarik dan comel. Barulah anak-anak tak bosan dan lagi excited nak tunggu waktu makan! Anda boleh cuba resipi di bawah ni!

1. Nasi Goreng Labu Si Ikan Duyung!

MILO®-Bento-Box-Nasi-Goreng-Labu
Ha, tak semestinya menu yang fun-fun dan comel macam ni tak ada makanan berat dan berkhasiat. Ini antara menu yang anda boleh cuba. Nasi Goreng Labu, buah-buahan dan minuman MILO UHT untuk lagi boost tenaga anak-anak. Pattern ni sesuai sangat untuk anak perempuan anda yang memang minat mermaid!

2. Tortilla Rangup & Labu Tuna Lecek!
MILO®-Bento-Box-Tortilla-Rangup-Labu-Tuna-Lecek
Lepas buat nasi goreng labu, lebihan labu tu boleh lah buat labu tuna lecek ni! Makan dengan pulak dengan tortilla yang dipotong mengikut pelbagai bentuk dan size! Last step, dekor lecekan labu dan tuna seakan-akan itik. Comelkan?
Gandingan labu dan tuna ni mungkin nampak simple tapi anak-anak akan dapat khasiat dan protein secukupnya!
3. Salad Pasta Hawaii!
MILO®-Bento-Box-Salad-Pasta-Hawaii
Pasta memang digemari kanak-kanak. Selalunya sama ada aglio oglio atau carbonara akan disajikan. Apa kata tukar kepada pasta ni pulak. Tapi pasta ni special sikit! Tuna, pasta dan nenas digabungkan menjadi satu hidangan! So, anda boleh cuba perkenalkan pasta ni kepada anak-anak anda. Mesti diorang suka punya! Ada pulak kartun comel dekat atas.
4. Burrito Telur Hancur!
MILO®-Bento-Box-Burrito-Telur-Hancur
Menu ni bukan je digemari kanak-kanak, orang dewasa pun suka tau! Tortilla telur hancur yang digulungkan bersama dengan salad, tomato dan keju! Nak buat pun mudah. Kemudian letak je satu kotak MILO UHT di tepi, terus siap! Makanan lengkap dengan khasiat untuk anak anda!
5. Wrap Ayam Daun Salad!
MILO®-Bento-Box-Wrap-Ayam-Daun-Salad
Kalau taknak guna tortila, anda boleh tukarkan kepada daun salad! Isikan dengan ayam yang sudah dicampurkan dengan sayur campuran kemudian letakkan di atas daun salad. Packkan sekali dengan kerepek ubi kentang yang dibuat sendiri dan semestinya sekotak MILO UHT untuk hidangan yang lengkap!
6. Sandwich Mentega Kacang!
MILO®-Bento-Box-Sandwic-Mentega-Kacang
Dan yang terakhir, kalau anak anda request untuk buatkan bekalan yang manis, boleh cuba sandwich mentega kacang ni! Kanak-kanak mana yang tak suka bear kan? Bila bukak je bekalan ni mesti mereka rasa sangat istimewa dan disayangi.
Semua makanan ni nampak simple tapi berkhasiat! Tapi..macam mana nak bahagikan khasiat makanan tu ya?
Anda boleh ikut formula suku-suku separuh! Tak tahu apa tu suku-suku separuh? Video dibawah akan menjelaskan apa yang anda patut letak suku dan apa yang patut dilebihkan:
MILO_SUKUSUKU_SEPARUH-180924
Tapi jangan lupa, mereka masih lagi memerlukan sarapan pagi untuk memulakan hari mereka. Menu ini sesuai untuk dibekalkan untuk makan tengah hari ataupun minum petang. Ini kerana selepas menjalani pelbagai aktiviti disekolah, level energy kanak-kanak akan berkurang lagi-lagi selepas waktu rehat!

Anak anda memerlukan bekalan tenaga yang mencukupi untuk menjalani hari mereka. Sebab tu, setiap menu diletakkan sekotak MILO UHT! Dengan MILO UHT, tenaga yang diberikan cukup untuk membantu kanak-anak menjalani aktiviti seharian di sekolah. Sesi pembelajaran juga akan lebih mudah kerana mereka lebih fokus!
Dipenuhi dengan kebaikan semula jadi malt, susu dan koko, dan diperkaya dengan ACTIV-GO®; campuran unik vitamin dan mineral, MILO UHT merupakan minuman yang paling popular di Malaysia dan telah melahirkan generasi juara sejak dari dulu lagi!
Tak sabarnya nak buat untuk anak-anak!

Ha, sebab tu jangan risau kalau anak anda bosan dengan makanan yang sama. Sebenarnya ia hanya perlukan sedikit trick mudah untuk membuatkan anak anda nampak yang makanan tu berbeza! Macam cara di atas, senang kan? Anda bolehlah mula mencuba sekarang!
Untuk lebih resipi-resipi yang lebih menarik dan maklumat lanjut anda boleh klik di sini!


Anak Bosan Di Rumah? Cuba 7 Aktiviti Ini!

Anak Bosan Di Rumah?
Adakah anak anda cepat bosan dengan mainan? Baru dibeli, sudah tidak mahu main lagi.
Sebenarnya, barang-barang di bawah boleh membantu anak-anak melakukan aktiviti merangsang minda di rumah. Dengan tips mudah ini, tidak perlu mainan yang mahal-mahal. Anggap ini satu cara mereka belajar. Bila kita kaitan belajar dengan bermain, tentu mereka seronok!

Kebiasaannya, anak berumur 3, 4, 5 atau 6 sesuai menggunakan barang-barang ini. Dengan syarat, ibu-bapa sentiasa temankan mereka.
Tambahan lagi, kebanyakan barang-barang ini boleh didapati di mana-mana kedai alatulis. Harganya juga berpatutuan.

Apakah barang-barang tersebut?

1. Krayon
2. Pensel warna
3. Gunting kanak-kanak
4. Kertas lukisan
5. Kertas warna
6. Warna air
7. Kertas A4
8. Gam
9. Pensel
10. Pemadam
11. Pengasah pensel
12. Manila kad
Apakah aktiviti yang mereka boleh lakukan dengan barang-barang ini?
1. Melukis
Boleh lukis pada kertas A4. Gunakan krayon dan biarkan anak luahkan kreativiti mereka. Tentu ada kes di mana dinding rumah jadi mangsa lukisan anak-anak. Lucu!
2. Mewarna
Bagi anak yang sudah ke tadika, biarkan mereka bereksperimentasi dengan pensel warna. Jika ada pencetak di rumah, boleh download pelbagai watak kartun kegemaran anak.
3. Menggunting
Bagi kanak-kanak, gunting adalah benda yang paling didambakan. Jika selalu ibu-bapa larang mereka guna gunting, dengan bertemankan penjaga, tentu sekali mereka rasakan kebebasan. Gunting pula biarlah gunting mainan sahaja. Lihat muka anak yang berkerut-kerut sambil menggunting, tenang rasa hati. Jaga-jaga, jangan sampai mereka gunting rambut sendiri pula!
4. Menampal
Aktiviti ini perlukan gam. Selesai gunting kertas warna yang berpetak-petak, tampal pada manila kad.
5. Mencantum
Boleh cuba mencantumkan hasil guntingan mereka juga. Buat bentuk abjad, dari A sehingga Z.
6. Menyusun
7. Melakar
Hanya dengan 12 barang ini, pelbagai aktiviti lain yang boleh mereka lakukan dan merangsang minda mereka. Selamat mencuba!


Anak Buat Perangai Kerana Ada Masalah Untuk Kawal Diri, Mak Ayah Jangan Abaikan!

Tantrum adalah sesuatu yang normal tetapi mencabar kesabaran ibu bapa. Tantrum boleh berlaku dalam bentuk kemarahan, kekecewaan, dan tingkah laku yang mencabar. Anak anda boleh menjerit, menangis, menendang, memecahkan barang-barang, berkelakuan ganas dan kadangkala, menahan nafas mereka.
Pada umur lebih kurang dua tahun, kanak-kanak akan menguji had kesabaran ibu bapa dan mereka tidak boleh melihat sesuatu perkara dari pandangan orang lain. Mereka ingin bebas untuk meneroka persekitaran mereka. Apabila perasaan-perasaan itu telah menguasai diri, maka anak-anak sukar mengawal diri sendiri.

Baca juga: Cara Kendalikan Beras Supaya Kandungan Arsenik Berkurang Dalam Nasi

ANAK BUAT PERANGAI, JANGAN ABAIKAN MEREKA

Pada mulanya anak-anak ini buat perangai, kuat mengamuk dan jadi agresif kerana dia ada masalah untuk mengawal diri.

– Jangan abaikan dia
– Jangan buruk sangka
– Jangan benci dia
– Jangan peduli apa orang kata
Paling penting jangan berhenti sayang dia!
Kerana sekiranya kita buat begini pada anak.

Yang mulanya adalah “masalah” mengawal diri, lama-lama akan menjadi masalah hati yang lebih serius bila anak mula rasa.

– Dia tak di sayangi
– Dia tak di peduli
– Dia tak penting
– Dia keseorangan
– Dia di benci orang

Buruk natijahnya bila anak itu memilih untuk menjadi jahat dan mula nampak keburukan dalam setiap perkara. Parah!
Orang lain tak faham anak kita biarkan.
Orang lain tak tahan anak kita biarkan.
Orang lain tak selesa anak kita biarkan.
Diorang itu orang luar.

Ibu dan ayah wajib wajib wajib kena faham, kena tahan dan kena sabar dengan anak sendiri. Sebab ibu ayah bukan orang luar, ibu ayah orang terpenting di dalam hati setiap anak-anak.
Sumber: Facebook Mohd Fhais Salim


Anak Bunuh Ibu Guna Tukul Besi Dipercayai Dirasuk Syaitan

Seorang wanita di Bandar Raya New York, Amerika Syarikat bertindak luar kawalan dengan membunuh ibunya mengguna tukul besi hingga mati kerana dipercayai mangsa telah dirasuk syaitan.
Suspek, Charlene Novoa berusia 26 tahun ditahan pada pukul 2 pagi (waktu tempatan) semalam. Pihak polis menyifatkan pembunuhan tersebut sebagai kematian yang mencurigakan.

Baca juga: Jari Telunjuk Kiri Budak Lelaki Bengkak Akibat Tersangkut Cincin
ANAK BUNUH IBU GUNA TUKUL BESI DIPERCAYAI DIRASUK SYAITAN

Mangsa, Silma Garcia, 66, ditemui di bawah katilnya di sebuah bangunan pangsapuri di Bronx kelmarin, lapor New York Post. Pihak polis kemudian bergegas ke rumah mangsa dan menemui sebuah unit apartmen dalam keadaan kotor sera bersepah dengan sampah, kata sumber.

Apabila Novoa disoal siasat oleh detefktif, mereka melihat kesan calar pada tangan dan mukanya dengan suspek mendakwa dia melakukannya sendiri, kata sumber tersebut.

Suspek memberitahu polis bahawa dia memukul ibunya menggunakan alat berat. Novoa memberitahunya Marcos, abangnya, bahawa dia memukul ibu mereka menggunakan tukul kerana mangsa dirasuk syaitan.
Siasatan awal mendapati mangsa mengalami kesan pukulan pada bahagian kepala dan badan. Perbicaraan Novoa di Mahkamah Jenayah Bronx akan dilanjutkan pada Sabtu akan datang.
Sumber: New York Post


Anak Cepat Penat Menulis? Ini Jenis Mainan Kuatkan Jari Anak Boleh Beli Di Shopee

Semenjak anak-anak bersekolah memulakan sesi pembelajaran di rumah secara PDPR, menjadi tugas mak ayah pula untuk memantau perkembangan mereka. Selain melakukan pembelajaran secara dalam skrin, tidak ketinggalan mereka jua ada melakukan kerja rumah yang perlu menulis dengan banyak. Tetapi, kalau mak ayah perasan, anak-anak dah semakin cepat penat apabila menulis walaupun sekejap. Kenapa?
Baca juga: Guru Kongsi Tips Anak Cepat Pandai Menulis, Bukan Hanya Bagi Kertas & Pensil Je

Kenapa anak cepat penat bila menulis?

Boleh jadi sebab otot jarinya lemah. Kalau nak merasa struggle anak kita nak menulis, cuba kita PAKSA DIRI TULIS JAWI GUNA TANGAN KIRI. Kelmarin saya dah cuba. Insaf betul rasa. Nak habiskan menulis satu muka surat tu, sungguh! Rasa nak menangis. Tah berapa kali padam dan betulkan balik.

Baru faham kenapa kadang tulisan anak buruk. Dan kenapa anak boleh menangis nak siapkan kerja sekolah. Padanlah bila sebut kerja sekolah, macam-macam alasan dibagi. Kalau anak dipaksa pegang pensel dalam keadaan jari yang masih lemah, kita takut nanti anak hilang minat untuk buat kerja sekolah. Tapi jangan risau. Ada banyak aktiviti yang boleh kita buat untuk kuatkan jemari anak. Ini contoh permainan yang boleh saya cadangkan.

5 KEDAI DI SHOPEE JUAL MAINAN SENSORI

Di setiap gambar, saya ada sertakan apa benefit yang mainan tu boleh bagi kat anak. Pilihlah ikut sesuai umur anak tau.
Tak payah susah cari kat mana. Saya dah senaraikan antara tempat yang boleh korang cari.
1.EZ Kitz: https://shp.ee/pd9mbyx
2.RC Haus: https://shp.ee/p8amrxz
3.Teras Med: https://shp.ee/iuk3wbz
4.My Little Deerie: https://shp.ee/a93veer
5.Little Brainy: https://shp.ee/46kfp59
CONTOH PERMAINAN
1.Fidget sensory toy

Ni orang pakai untuk budak ralit. Macam kita yang besar ralit main letupkan bubble wrap tu.Bagus untuk latih finger isolation. Mintak anak gunakan satu demi satu jari.satu line, jari kelinking. Satu line lagi jari manis, sampai la guna semua jari.
https://shp.ee/gc7fkpx
2.Wooden Stacker

Ini untuk koordinasi mata dan tangan. Ini asas sebelum nak kenalkan anak dengan aktiviti lacing. Anak akan belajar kawalan tangan juga.
https://shp.ee/pv69mzm
3.Dropper

Menguatkan jemari anak. Latih pincer grip. Kasi jari anak power. Ini kalau anak-anak saya main, komfem susah berhenti. Anything yang berkaitan dengan air dan warna, diorang memang suka. Kalau taknak menangis basuh karpet, lapik la ye. Tak pun main kat porch
https://shp.ee/huit94x
Ini baru bercakap soal jari lemah. Sedangkan dalam kemahiran menulis, ada beberapa lagi kemahiran yang anak kuasai.
Antaranya :
– Kemahiran fokus
– Kemahiran motor kasar
– Kemahiran koordinasi tangan-mata
– Kemahiran koordinasi bilateral
– Kemahiran visual (perception/ discrimination dsb)
Dan baaanyak lagi! Tapi jangan risau. Permainan sedia ada ini pun akan bantu improve kemahiran yang lain sekali. Dan jangan lupa ajar anak banyakkan guna badan secara aktif. Untuk improve motor kasar juga.
Sumber: Wawa Shauqi


Sebutlah Yang Baik-Baik Tentang Pasangan Depan Anak, Jadi Contoh Untuk Masa Hadapan

Bagaimana contoh begitulah gubahannya. Peribahasa yang sesuai untuk menggambarkan sikap yang ditunjukkan oleh ibu bapa di hadapan anak-anak, dapat mempengaruhi tingkah laku mereka. Tidak banyak, sedikit pasti terkena tempiasnya.
Disebabkan itulah, apabila berlakunya pertelingkahan antara ibu bapa sebaiknya tidak dilakukan di hadapan anak-anak. Hal ini turut, memberi kesan dan mempengaruhi emosi anak yang sedang membesar.

Baca juga: 5 Rancangan Realiti & Hiburan Korea Wajib Tonton Bersama Seisi Keluarga!
SEBUTLAH YANG BAIK-BAIK TENTANG PASANGAN DEPAN ANAK, JADI CONTOH UNTUK MASA HADAPAN

Sebaik mungkin, berhati-hatilah apabila ibu bapa menunjukkan emosi, bahasa pertuturan dan tingkah laku di hadapan anak-anak. Seperti mana, penulisan yang dikongsikan oleh Dr. Redza Zainol di laman sosial beliau mengenai hal ini.

Anak belajar tentang kasih sayang dalam keluarga dengan melihat bagaimana cara ayah melayan isterinya setiap hari.
Anak sangat suka bila melihat ayah memuji, menyentuh lembut dan memberi bahagia pada si ibu.

Bukan tu saja, anak akan tiru cara ayahnya menyayangi keluarga bila dia dewasa kelak. Sebab tu, sebutlah yang baik-baik tentang pasangan kita di depan anak setiap hari.
Contohnya:

“Ibu dah urus macam-macam perkara untuk kita semua. Kena cakap terima kasih dan hargai usaha mak ya.”
“Ibulah wanita yang paling cantik di mata ayah.”
“Ayah tu superhero kita tau. Ayah yang selalu jaga keluarga kita.”
“Ayah kerja keras setiap hari sebab ayah sayang kita semua.”
“Ayah sayang ibu. Kami berdua sayang anak semua.”

Anak yang mendengar kata-kata ni, mereka rasa selamat. Juga buat mereka lebih yakin dengan dunia yang mereka tinggal ini.
Sementara itu, di ruangan komen ramai yang bersetuju dengan perkongsian ini. Terbuktilah sikap ibu bapa yang elok, berjaya mempengaruhi tingkah laku anak-anak.

Malah, keletah anak-anak yang cemburu apabila melihat ibu bapa yang ingin meluahkan kasih sayang turut mencuit hati. Alahai anak~

Sumber: Facebook Redza Zainol


“Anak Dah 4 Bulan Baru Jumpa”- Perkongsian Ini Penting Untuk Anda Yang Berhubungan Jarak Jauh

Fasa seterusnya selepas perkahwinan adalah mengenai zuriat. Siapa yang tak mahukan anak kan? Tetapi, rezeki anak ini adalah berbeza untuk setiap orang. Ada yang rezeki anak datang awal dan ada yang rezeki anak datang lewat. Buat anda yang sudah lama berkahwin tapi belum dikurnikan cahaya mata, apa kata anda baca perkongsian dari wanita ini. Semoga dapat dijadikan panduan dan terus kekal sabar ya.
www.babycenter.com

CEPAT ATAU LAMBAT
Lepas nikah, memang ada niat nak enjoy dulu. Kalau boleh, 2 tahun baru nak ada anak. Memang tak fikir langsung pasal anak. Sebab tak yakin lagi boleh jaga anak. Maklumlah, orang kata umur baru setahun jagung. Diri sendiri pun tak lepas, macam mana bila ada anak nanti. Boleh ke nak bawa diri sendiri dengan anak. Masih segar dalam ingatan, beli UPT sebab dah lewat period. Berharap juga lekat, lepas try negative. Pergh, time tu rasa Ya Allah aku tak boleh pregnant ke? Selang berapa hari, ingat lagi masa tu balik terawih. Tiba-tiba dalam kereta cakap dengan suami, “Ayn nak Anak” tiba-tiba keluar dari mulut sendiri.
www.babycenter.com

Sedangkan saya seorang yang ego, bila benda tak yakin saya mesti diam. Tapi kali ni saya buka mulut, seolah minta simpati. Biarlah, ego saya tk pandang dah.Janji saya puas bila dapat luahkan. Hampir sebulan lebih, masih lagi belum dapat kepastian. Pregnant test tu berbelas belas dah saya beli. Tapi ada 1 saya test, nampak 2 line. Tapi sangat-sangat pudar. Nak sedapkan hati saya cakap dengan diri sendiri ada. Pernah pergi klinik, doctor tu nk bg ubat turun darah. Luckily, fikir panjang and decide taknak amik. Alhamdulillah, sebaik lah fikir. Kalau tak, taktahu lah jumpa Zayn ke tak.

http://www.healthline.com/
Alhamdulillah, masa confirm pregnant 22/6/16 taktahu lah masa tu dah berapa weeks. Yang ingat masa tu Nuzul Quran. Hari baik dan dapat berita baik. Allahuakbar. Speechless sgt, rasa tak percaya. Fikir and tanya kat diri sendiri layak ke nak jadi ibu? Orang yang first tahu pun ibu. Second, officemates Ayn. 3rd baru lah husband. Masa pregnant, dugaan sangat tough. Sakit pening loya semua tanggung sendiri. Paling ingat lagi masa drive muntah dalam kereta berhenti tepi jalan. Sedih, but what to do. Long distance love. Nak taknak kena juga. Dahlah pregnant emosi. Mental koyak. Tak menentu. Tapi I admit memang masa pregnant menangis je.
Lepas 4 bulan baru jumpa suami…
www.callcentrehelper.com
4 bulan, baru jumpa husband. Pastu 7 bulan, pastu last nk bersalin. Boleh kira berapa kali. Pantang dapat sebulan je. Lepastu sendiri. Hmmmm. Sedih betul. Anak dah 4 bulan baru jumpa. Kalau ada rezeki panjang umur bulan 12 ni baru jumpa balik. Masa tu Zayn 10 bulan In Sha Allah. Balik-balik je anak pun dah boleh jalan. Semoga apa yang dihadapi ni ada hikmahnya. Ada pasangan duduk sama sama tapi belum ada rezeki untuk dapat anak, macam saya rezeki awal tapi masih belum dapat duduk sama. Rezeki masing-masing kan?
http://consumerhealthreports.info/
Kita merancang, Allah yang menetukan. Hanya percaya dan yakin dengan Allah. Dia lah sebaik-baik perancang. Bentuk rezeki yang Allah bagi, berbagai bagai. Semua Allah dah aturkan. Untuk pasangan yang masih belum ada rezeki mendapat cahaya mata. Bersabarlah. Usaha dan yakin Akan ketentuanNya. Semoga suatu hari nanti, awak yang sedang menunggu rezeki ini, akan dikhabarkan berita yang gembira hendaknya. Semoga Allah memakbulkan doa kita semua.
Sumber: Ayn Shariff


Anak Dah Banyak Kali Ajak Tonton Movie? Ini Lokasi Panggung Wayang Mesra Kanak-Kanak

“Aku ni bawa anak kecil nak datang tengok wayang, takut pula menganggu orang lain sebab bising”
Membawa anak menonton filem kegemaran di panggung wayang kadang-kadang boleh mendatangkan kerisauan. Maklumlah, amat penting untuk anda tidak membuat bising dan mengganggu kententeraman awam kalau tidak mahu untuk dimarahi kan? Oleh itu, penting untuk ibu bapa alert dan tahu kepentingan untuk memilih panggung wayang yang bersesuaian.

Salah satunya adalah dengan memilih panggung wayang yang kids friendly di mana lebih sesuai untuk seisi keluarga menikmati filem yang ditonton. Tapi dekat mana ada panggung wayang macam ini?
Baca juga: Awas Propaganda Halus Racun Anak Kecil, Ini 8 Kartun Ada Selit Unsur LG*TQ

LOKASI PANGGUNG WAYANG MESRA KANAK-KANAK
Tapi, penting untuk ibu bapa mengikut sekali anak-anak ke dalam panggung wayang supaya dapat memantau aktiviti anak. Yang menariknya, segala dekorasi dalaman dalam panggung menitikberatkan warna yang cerah dan meriah. Memang kanak-kanak akan suka dengan pemilihan warna ini.

Foto: GSC

GSC PLAYPLUS
1.GSC IOI Mall, Puchong
2.GSC 3 Damansara
3.GSC Tropicana Gardens Mall
4.GSC The Mall, Midvalley Southkey
GSC PLAY – KLANG VALLEY
1.GSC Starling Mall
2.GSC Subang Parade

IPOH
1.GSC Falim Ipoh
KUANTAN
1.GSC Kuantan City Mall
JOHOR
1.GSC Bandar Dato’ Onn Jaafar
2.GSC Square One Batu Pahat
TGV FAMILY FRIENDLY HALL
Bukan sahaja GSC, anda juga ada pilihan
Foto: TGV
1.TGV Central i-City
2.TGV Toppen Johor Bharu
3.TGV Tasek Central
4.TGV Bintulu Boulevard
Foto: TGV
Untuk informasi lanjut anda boleh ke laman rasmi GSC dan TGV untuk pembelian tiket ya!


Anak Dah Bersedia Untuk Masuk Pra Sekolah? Jangan Panik! Baca Tips Ini

Bila anak-anak makin membesar, ibu bapa sudah pasti mengambil kira tentang pendidikan anak. Contohnya, pemilihan pra sekolah yang terbaik bagi memastikan anak-anak mendapat pendidikan yang sewajarnya pada peringkat awal.
Memang pada mulanya ibu bapa bakal mengalami cabaran yang hebat untuk memujuk anak-anak pergi ke sekolah. Disebabkan mereka terlalu lama di rumah bersama ibu bapa, mestilah perlukan sokongan yang padu daripada ibu bapa sendiri.

Makanan berkhasiat untuk anak-anak yang akan mula prasekolah

Apabila anak anda dah bersedia untuk masuk pra sekolah, banyak sebenarnya perkara yang perlu dititikberatkan. Paling penting adalah penyediaan makanan yang sihat untuk mereka. Ini kerana makanan yang berkhasiat juga memainkan peranan penting untuk membantu kecerdasan anak-anak.

Pemakanan yang lengkap juga boleh membantu perkembangan fizikal dan mental yang optimum. Perkara ini juga amatlah penting bagi memastikan anak-anak kekal aktif dan bertenaga dan jika anak anda susah untuk makan, anda boleh cuba untuk guna alternatif lain untuk pastikan dia makan makanan yang berkhasiat.

8 minggu sebelum

Adakah pembesaran anak anda berada di tahap yang betul? Kalau anda tidak pasti, boleh mula ambil ujian dengan aplikasi tracker yang sangat membantu iaitu Growth Wheel-For-Age. Boleh klik terus di link ini!
1. Mengambil ujian pertumbuhan anak
Pastikan anak-anak anda membesar dengan sihat dan mengikut pertumbuhan yang betul dan sihat sebelum mereka memulakan pra sekolah. Boleh juga rujuk pakar pediatrik atau bercakap sendiri dengan pakar pemakanan PediaSure sekiranya anak anda mengalami masalah pembesaran yang normal di 1800 88 6233.
2. Pastikan mereka sudah membiasakan diri
Selain itu, ibu bapa juga boleh mengajar mereka untuk tidur lebih awal supaya mereka tidak akan mengalami masalah untuk memulakan persekolahan nanti.
3. Kemahiran bantu diri juga penting untuk si kecil
Kalau boleh, anda bawa anak-anak melawat sekolah mereka terlebih dahulu. Berikan mereka vibe yang seronok dan exciting supaya ianya boleh menaikkan lagi semangat mereka. Jangan lupa untuk ajar mereka bangun tidur pada waktu yang tepat supaya tidak lambat ke sekolah.
4. Penjagaan perubatan yang betul bila di sekolah
Pastikan anda maklumkan kepada pihak pra-sekolah anak mengenai ubat-ubatan yang sesuai diambil untuk anak-anak anda jika mereka mengalami masalah kesihatan ketika berada di sekolah. Ini bagi mengelakkan cikgu dari tersalah beri ubat.
2 minggu sebelum

1. Meletakkan nama di semua barangan milik anak anda
Pastikan barangan milik anak anda telah dilabel dengan nama mereka bagi mengelakkan pertukaran barang dengan pelajar yang lain ataupun hilang. Maklumlah, anak kecil memang sukar untuk menyimpan barangan milik mereka dengan baik. Tapi anda juga boleh ajar mereka untuk terus menyimpan setelah menggunakannya.
2. Bantu mereka untuk menaikkan lagi confident untuk ke sekolah
Anak kecil memang mudah hilang fokus dan confident level yang sangat rendah apabila disuruh untuk ke sekolah. Waktu bersama ibu bapa membuatkan mereka merasakan sentiasa ingin dikelilingi oleh ibu bapa. Tapi jangan risau, anda boleh menaikkan confident level mereka dengan menjawab semua pertanyaan yang ditanya oleh anak-anak.
3. Pilih outfit yang terbaik untuk mereka
You are what you wear – Anak-anak lebih selesa jika ibu bapa memilih outfit untuk dipakai ke sekolah. Ibu bapa memainkan peranan yang tinggi dalam memilih outfit, pastikan ianya selesa dan tidak nampak terlalu berlebihan untuk ke sekolah.
4. Tiada istilah ‘tapi’ dalam kamus
Pastikan anak anda tidur mengikut jadual waktu yang telah ditetapkan tanpa sebarang alasan!
Hari pertama persekolahan

Bila tiba hari persekolahan, ini antara perkara penting yang perlu dipastikan supaya hari pertama anak anda di sekolah menjadi lebih baik. Jangan terlepas check-list ini ya!

Beg sekolah
Lunch box (menu: cereal, roti, pasta, buah-buahan, sayur-sayuran dan sebagainya)
Alat-alat tulis dan pensil warna
Baju extra
Botol air (pastikan air dah refill ya)
Baju yang sudah di gosok dengan kemas
Kasut yang bersih dan stokin yang tidak berbau
Handkerchief

Bila semua dah lengkap tersedia, ada yang ibu bapa terlepas pandang. Apa ya?

Admin nak sentuh sedikit tentang pemakanan yang betul untuk anak-anak kita. Biasanya kita akan sediakan makanan yang mudah dan simple je untuk anak-anak sebab kesuntukan masa, betul tak?
Sebab rushing untuk pergi kerja, hantar anak ke sekolah, tempuh jammed yang agak teruk di waktu pagi dan sebagainya. Namun, pemilihan makanan untuk mereka juga perlu dititikberatkan juga ya! Tapi kalau anak yang memilih makanan (picky eaters) susah juga.
Sokong tumbesaran anak anda sebelum prasekolah dengan nutrisi pemakanan lengkap
PediaSure adalah nutrisi pemakanan lengkap yang diformulasi secara saintifik untuk menyokong tumbesaran anak anda dan mengurangkan bilangan hari sakit.

Susu PediaSure juga menepati 100% US Dietary Reference Intakes (USDRI), keperluan protein serta 25 mineral dan vitamin penting untuk menyokong tumbesaran dan sistem pertahanan semulajadi anak anda bagi memastikan mereka menjalani sesi persekolahan dengan ceria dan aktif. Ibu bapa tak perlu risau lagi akan nutrisi yang diperlukan anak-anak dengan adanya PediaSure!

Oh ya, anda juga boleh dapatkan sample secara PERCUMA! Macam mana cara untuk anda dapatkan sample percuma itu? Ha, boleh klik di link ini!
Jom tengok video ini untuk mengetahui cabaran yang mungkin dihadapi oleh anak anda tanpa pertumbuhan yang optima semasa pra sekolah


Anak Dah Genap 6 Bulan, Guna 3 Teknik Ini Untuk Pastikan Mereka Makan Dengan Betul

“Eh.. si kecil ni dah 6 bulan, dah boleh start makan ni..”
Kebanyakan ‘new parents’ akan teragak-agak apabila anak mereka sudah bersedia untuk makan solid food. Ini kerana mereka bimbang sekiranya mereka tidak menggunakan skill yang betul semasa proses penyediaan makanan. Jadi, ibu ini kongsi dua teknik pemakanan mudah untuk anak supaya mereka boleh biasakan diri untuk terima ‘makanan baru’ mereka.

PASTIKAN ANAK CUKUP KEPERLUAN MAKANAN

“Anak dah 6 bulan? Saya cadangkan mak mak cuba terus dua teknik pemakanan ini untuk pastikan anak cukup keperluan makan dan dapat kuasai motor skill. Kebanyakan ibu-ibu akan mula makan dengan memberi makanan yang cair dan telah diblend. Ada pulak ibu memulakan anak makan dengan finger food. Saya cadangkan ibu-ibu guna kedua-dua teknik terus.

1.Teknik Puree

Apabila makanan seperti carbohydrate, protein, sayur dan buahan dimasak dan kemudian di blend. Bayi kemudian disuap dengan sudu. Kebaikan teknik ini adalah kita dapat measure berapa banyak makanan yang masuk ke dalam mulut anak. Pada masa yg sama kita dapat pastikan anak mendapat nutrient sepenuhnya. Kelemahan teknik puree ialah kita tak mengajar skill motor dan koordinasi anak dengan baik. Kita jugak tak mengajar anak self feeding di mana dia tentukan sendiri bila patut makan bila patut terhenti. Kebanyakan teknik puree selalu menyebabkan anak overfeeding daripada sepatutnya.
2.Teknik Baby-led weaning

Tanpa langsung diberikan puree, bayi terus dikenalkan dengan finger food yg dipotong besar sikit daripada tangan baby. Baby kemudian menyuap sendiri makanan ke dalam mulut. Bayi belajar skill motor dan koordinasi. Bayi jadi lebih matang dan independent. Bayi belajar tentukan bila patut continue makan, bila patut berhenti. Bayi belajar explore dan kenal tekstur. Namun, kebiasaannya makanan tu lebih banyak jatuh ke bawah daripada masuk ke dalam mulut as baby not yet experienced eater. Kita pun tak dapat mengagak dah cukup ke baby makan. Berapa banyak yang masuk. Risaunya adalah cukup ke nutrisi keperluan kalau baby ni suap sendiri.
3.Teknik gabungan puree dan finger food

Bila digabung kedua-dua teknik ini both ibu (atau ayah) dan bayi mendapat ketenangan dan benefit. Ibu boleh measure anak cukup makan tak, anak pun boleh practise skill feeding, motor dan koordinasi. Sama-sama win! Biasa saya cadangkan suap anak dengan puree pada masa yang sama atau selepas makan beri anak finger food.
Ini adalah panduan jika anda memberi finger food atau memilih untuk baby led weaning :

1. Mulakan apabila bayi benar-benar bersedia dan menunjukkan tanda untuk makan.
2. Gunakan makanan yang lembut pada awal BLW journey seperti buah yang dah masak ranum, telur rebus, sayur yang dah di masak, pasta, ayam yang dah dipotong halus.

3. Pada awal 6 bulan bayi boleh dikenalkan dengan pelbagai sumber makanan daripada karbohidrat, protein dan fiber.
4. Potong makanan supaya mudah dipegang – berbentuk stik panjang, atau bergerigi di tepi menggunakan cutter dan just besar sikit dari tangan bayi.

5. Makan teknik ni memang sepah. So alaskan lantai dengan surat khabar supaya makanan tak jatuh direct atas lantai. Lebih mudah nak kemas.
6. Jangan beri waktu bayi sedang letih atau mengantuk.

7. Pastikan anda ada sepanjang masa bersama bayi sewaktu makan. Jangan fikir nak ke tempat lain sekejap pun. Sekejap diperlukan untuk bayi tercekik dan sukar bernafas.
8. Belajar rawatan kecemasan sekiranya bayi tercekik. Belajar bagaimana nak buat heimlich pada bayi.

9. Jangan teruja kenalkan banyak makanan sekaligus. BLW juga perlu guna 4 days rule. Paling bagus makanan apa yg anda purikan, itulah makanan yg sama anda beri sebagai finger food. Senang nak monitor alahan.
10. Kalau hantar anak ke pengasuh dan pengasuh mempunyai anak jagaan lebih dari seorang, jangan buat BLW dengan pengasuh. Bimbang mereka tak sempat monitor bayi dan tinggal ketika makan.

11. Jangan beri makanan terlalu kecil macam anggur, kismis, popcorn, sayuran mentah yg keras sebab ia ada risiko tercekik. Lembut-lembut aje ya. Anda sebelum ni mencuba teknik yang mana?
*Semoga bermanfaat! 🙂
Sumber: Amalina Mohd Daud


‘Anak Dah Jadi Doktor’- Lelaki Ini Hadir & Bayar Semula RM1400 Yang Dipinjamkan 7 Tahun Lalu

Sebuah organisasi kebajikan yang tidak berasaskan keuntungan di Pulau Pinang, House of Hope dikenali umum terutama penduduk Pulau Pinang sebagai organisasi bertujuan untuk membasmi kemiskinan dengan menyediakan keperluan asas seperti makanan, pakaian, program pendidikan, bantuan perubatan serta kewangan. Baru-baru ini telah tular di laman Facebook House of Hope berkenaan seorang lelaki yang hadir bagi memulangkan semula duit yang pernah dipinjamkan kepadanya beberapa tahun yang lalu.
BUDI DIBALAS BUDI

Lelaki tersebut yang merupakan seorang pesara dalam lingkungan usia 60-an lebih selesa tidak dikenali kerana tidak berniat inginkan publisiti telah hadir ke House Of Hope sekitar jam 11 pagi di Air Itam pada 8 September lepas.
Kehadirannya ke sana adalah untuk memulangkan semula wang berjumlah RM1400 dalam bentuk wang kertas Rm50 kepada organisasi tersebut yang dipinjamkan kepadanya 7 tahun yang lalu bagi membiayai pengajian anaknya.

Dia memberitahu kepada staf HoH disitu bahawa anaknya kini merupakan seorang doktor perubatan di Kedah dan berterima kasih kepada organisasi tersebut atas pertolongan yang telah diberikan kepadanya ketika dia dalam keadaan memerlukan.

Dia juga turut berceritakan bahawa anaknya kini juga telah mengambil alih tanggungjawab menanggung perbelanjaan kewangan keluarga serta membantu menjaga dia dan isterinya.
PERTOLONGAN TANPA MENGIRA SIAPA

Khoo Cheng See dalam kiriman Facebook tersebut juga menyatakan lelaki tersebut begitu teruja berkongsikan kejayaan anaknya sewaktu dia membayar semula duit yang dipinjamkan kepadanya. Khoo sendiri juga tidak dapat mengingati duit yang pernah dipinjamkan memandangkan organisasi tersebut telah memberikan bantuan kepada ramai insan yang memerlukan.
Tambah beliau lagi. “Ini adalah kali pertama seseorang yang kami bantu telah mengembalikan wang ke rumah ini semula.
“Kami tidak tahu berapa lama dia mengumpul wang tersebut, tetapi tindakannya yang berinspirasi mengingatkan kami tentang tujuan kami berkhidmat dan membantu pihak yang memerlukan,” katanya.
Khoo menambah bahawa wang itu akan digunakan untuk membantu anak-anak lain melanjutkan pelajaran mereka. Sejak organisasi tersebut ditubuhkan ramai individu telah mendapat bantuan kewangan dari House of Hope yang kemudiannya berjaya memperbaiki keadaan hidup mereka dan mengatasi beban kewangan mereka.
Beliau berkata bantuan yang dirasakan tidak seberapa daripada kita sebenarnya memberi erti yang begitu besar buat insan lain, kita mungkin tidak tahu apa yang dilalui orang lain namun dengan memberikan sedikit bantuan pasti akan meringankan beban yang ditanggung, kita juga tidak seharusnya hilang pengharapan pada manusia namun kitalah yang perlu cuba memberikan harapan pada manusia untuk manusia.

This man walked into the House of Hope this morning and surprised us all. Many many many years ago, we helped him with…
Posted by House of Hope on Monday, 7 September 2020

Sumber: House of Hope


“Tak Sangka Adik Nak Tinggal Ibu’- 6 Hari Demam Naik Turun, Anak Umur 4 Bulan Pergi Sekelip Mata

Menantikan cahaya mata sudah semestinya menjadi idaman buat pasangan yang sudah berkahwin. Ada yang dikurniakan rezeki anak di awal perkahwinan dan ada yang lambat mendapat rezeki anak tersebut. Namun, lebih menyayat hati lagi bagi pasangan suami isteri apabila anak yang masih kecil dan ditatang bagai minyak yang penuh pulang ke rahmatullah. Perkongsian si ibu ini mengenai kisah anaknya yang mengalami deman turun naik ketika umur 4 bulan mendapat perkongsian di laman Facebook dan meruntun ramai jiwa.
ANAQI TSAQEEF ANAK SYURGA IBU BABAH

18 Sept 2019 (Rabu)
Pagi tu anak ibu bangun senyum gelak2 mcm biasa, makan minum pon mcm biasa. Tapi tengahari dlm pukul 12++ tiba2 ibu rasa mcm badan adik panas. So ibu check suhu adik 38.3. Mmg adik dah demam time tu. So ibu wassap babah cakap adik demam nak bawak p klinik/hosp. Since babah tengah further study hari2 ada kelas isnin-jumaat. So babah minta excuse utk balik halfday. Ibu try call klinik pakar kanak2 dkt SP (C.P.Ooi) tapi tak angkat.

Then ibu try call Hosp Pantai bhg Specialist Clinic (Pakar Kanak2) dan Dr yg biasa Anaqi Tsaqeef jumpa tu ada. So decide utk p dkt hosp pantai. Dalam pukul 2.30ptg mcmtu ibu babah bwk adik p hosp pantai. Sampai sana check suhu adik 39.8 sangat tinggi utk baby 4bulan++ (Bukan demam panas).Tapi masih tak admit. Dr sumbat ubat punggung utk kurangkan suhu. Dr pakar kanak2 tu check dia kata just demam virus. Biasala baby2 kan dia kata. Ibu babah dengaq rasa lega. Dr just bagi ubat demam then kami balik. Bila balik tu anak ibu mcm aktif masih gelak2 makan pon byk. Ibu babah still monitor suhu dia tapi suhu naik turun. Bila bagi makan ubat suhu turun bila ubat habis suhu naik. Turun pon dlm range 37.5-39. So adik still demam. Tapi anaqi tsaqeef anak yg sgt baik sepanjang dia demam, takda setitik air mata yg keluar just merengek perlahan ja. Mybe adik tak nak bagi ibu babah risau. Start adik demam Ibu babah tiap masa jelum badan kepala adik utk sejukkan badan(org petua) sampai ke pagi.

BADAN ANAK DAH MULA ALAMI DEHIDRASI

19 Sept 2019 (Khamis)
Sepanjang malam suhu adik still tinggi juga then adik ada cirit birit. Ibu ingatkan badan adik panas tak pon tindakbalas ubat yg menyebabkan adik cirit birit rupanya tak. Badan adik dah start dihydrated. Pagi khamis ibu cuba petua org cakap mandi dgn lemon, cool fever letak dkt bawah ketiak, belakang leher. Semua ibu cuba. Lepas mandi adik ok tapi bila sejam mcmtu panas balik. So adik minum susu mcm biasa tapi kurang sikit, cirit birit still ada. Ibu cuba nak bagi adik full bf sepanjang adik demam tapi adik tak mau sangat sedangkan adik lapar. Tapi bila ibu bagi direct bf adik still hisap cumanya kejap hisap kejap lepas. Macam dia ada something tak kena. Ibu anggap adik tak mau kot. Ibu berjaga sepanjang malam monitor suhu adik dengan jelum badan kepala adik sampaikan kain tak sempat kering ibu jelum adik sebab kesian adik tak larat. Ibu nak bagi adik segar aktif mcm biasa. Ubat still ibu bagi mcm biasa 4-6jam sekali.
20 Sept 2019 (Jumaat)

Pagi jumaat adik still lemah suhu pon mcmtu juga 37.5-39 then ibu bagi ubat suhu turun kejap lepas habis ubat suhu naik semula. Tengahari mcmtu babah ambek halfday lagi sebab rasa kena bwk adik p hosp ni sebab demam xmau kebah. Lepas jumaat ibu babah bwk pula adik p bhgian kecemasan Hosp SP. Time tu suhu adik agak tinggi dlm 38 keatas. Adik lemah juga time tu. Tapi bila p bahagian kecemasan HSAH ibu ingatkan adik akan dpt priority sebab dia baby dan keadaan dia yg mcmtu. Tapi malangnya still kena tunggu turn yg mybe dlm 4-5 jam lagi.
Bila babah tanya pon still jawab tak boleh kena ikut turn juga. Sangat2 kecewa time ni dengan bhagian kecemasan HSAH.  Ibu babah kesian sgt dkt adik sebab adik xlarat sangat time tu. Dengan persekitaran yg mcm2 penyakit dekat situ. So babah decide tak bole tunggu ni kena p swasta juga ni, so bwk adik p klinik bersatu tikam batu. Dr situ check mcm takda apa, still kata demam biasa dan dr bagi ubat demam juga. Bila diingatkan balik dia sebagai Dr takkan mcmtu ja buat kerja. Check pon biasa ja sedangkan baby dh demam 3hari kot suhu turun naik tak kebah. So balik tu ibu try bagi ubat yg klinik pula. Bila ibu bagi ubat klinik tu suhu adik turun sampai ke 35 mcmtu. Mmg sangat rendah dah dan tak demam. Time tu syukur sgt dekat Allah sebab suhu adik turun. Rupanya tak dia nak bagi ibu babah lega kejap ja. Bila ubat habis suhu adik naik balik. Kesian sgt time tu adik dah tak sembang tak senyum apa dah dkt ibu. Nak tidoq ja. Sepanjang mlm adik still mcmtu. Dalam kepala ibu ni tak senang rasa setiap masa pikir nak buat mcm mana lagi.
IKHTIAR JUMPA USTAZ PULA

21 Sept 2019 (Sabtu)
Adik masih lagi mcmtu cumanya suhu dia rendah sikit dlm 37-38. Kadang turun 36. Kadang demam kadang dak mcmtu. So ibu babah ikhtiar utk bawak adik jumpa ustaz pula kalau2 adik ada gangguan. Orang suruh cuba so ibu babah buat. Time tu adik lemah mybe adik sakit dh ibu babah tak tau. Ustaz cakap biasala mybe gangguan ni. So ustaz buat air penawar suruh balik bagi mandi semua la. Takpa ibu babah ikhtiar. Balik mcm biasa adik tidoq jaa sebab tak larat tapi susu adik still minum byk. Babah perasan ubun2 adik dah tenggelam tak mcm biasa. Ingatkan berat adik turun so ubun2 pon jadi tenggelam. Rupanya apa yg dr bagitau sebab adik dihydrated. Allahu ibu babah tak tahu adik.
22 Sept 2019 (Ahad)
Anaqi tsaqeef bangun pagi tu ibu gerak sebab nak bagi adik mandi awai, ibu cuba lagi bagi adik mandi ayaq daun bunga raya putih sebab org petua mcmtu kalau demam. So ibu babah buat, adik suka sangat mybe sebab sejuk kot. Lepastu bagi makan ubat dan adik tidoq. Suhu adik tak tinggi sgt dlm 37 lebih mcmtu. Tapi bila mai petang tu adik mcm mengerang mybe adik sakit sangat dah. Suhu adik pon tak tinggi time ptg tu. Tak demam dah. Sampaikan ke tengah malam adik tak bole nak tidoq mata pon dh taknak tengok orang. Asyik mengerang geleng2 nafas pon laju sangat. Adik mcm nak bgtau something dkt ibu babah tapi adik tak reti nak habaq lagi. Allahu.

23 Sept 2019 (Isnin)
Tengah malam disebabkan adik tak boleh nak tidoq sebab adik mcm mengerang sakit so ibu babah decide bawak adik p hosp dlm pukul 12.30pagi mcmtu. Ibu babah bawak adik p kecemasan hosp kepala batas. Time tu adik dlm keadaan sgt tenat sebab nafas terlalu laju MALANGNYA bila sampai di kecemasan hosp kepala batas tu staff disitu cakap kena tunggu turn sebab ramai. Ya Allah bertapa kecewanya ibu babah bila diingatkan balik. Sampaikan anak ibu babah setenar tu masih lagi suruh ikut turn. Kali kedua ibu babah KECEWA dgn kecemasan hosp govern. So keadaan adik yg mcmtu mmg tak boleh dah ibu babah nak tunggu turn so bwk adik terus ke kecemasa Hosp Pantai. Dan bila dekat situ dr cakap adik dah sangat teruk keadaan dia so pihak hosp takda peralatan nak support adik punya sakit tu.
So dr pantai buat surat terus refer ke kecemasan HSAH. Bila sampai di kecemasan HSAH adik terus masuk zone kuning. Ibu dukung adik sampai kali terakhir adik masuk sone merah. Time tu ibu rasa luluhnya hati ibu sebab adik terus kena tolak ke zone merah sebab keadaan adik sangat tenat dah.Tak sempat ibu nak cium adik buat kali terakhir sebab Dr dkt situ dh nak buat procedure dkt adik. Lemahnya ibu dgn babah time tu. Tapi ibu babah cuba kuatkan semangat sebab ibu babah percaya adik akan kuat. Sampaikan Dr dah minta izin dkt ibu babah nak masuk wayar dkt mulut adik dan nafas melalui mesin. Time tu ibu mampu cakap dkt dr, dr buatlah yang terbaik utk anak ibu. Tak sanggup ibu babah nak tengok adik kena masuk wayar sana sini. Allah.
“IBU TAK TERFIKIR ADIK NAK TINGGAL IBU”

Bila dah siap dkt zone merah dr tolak adik masuk ke NICU. Dekat situ ibu tak pernah langsung terpikir yg adik akan p tinggal ibu. Yg ibu pikir adik akan sembuh adik kuat semangat. Tak henti doa ibu babah dkt adik. Dr mai tanya ibu babah tentang adik. Dari A-Z ibu cerita. Bila Dr kata keadaan adik sangat kritikal dan bila2 masa baby akan meninggal. Time tu Allah saja yg tahu apa yg ibu babah rasa. Anak ibu Allahuakbar. Dr kata dari pukul 2-6pagi respon adik sangatlah sikit. Dr masih cuba yg terbaik utk adik. Ibu nak sangat bagi adik menyusu time tu sebab last adik minum pukul 11 semalam saja sebelum bwk adik p hosp. Tapi adik kena puasa. Dalam pukul 8pagi mcmtu ibu babah tengok dr dah kalut2 p dkt adik rupanya time tu jantung adik dah stop sekejap then dr buat cpr. Allah kesian anak ibu time tu dok tahan sakit.
Then bila kali kedua pukul 9++ pagi jantung adik stop lagi dr cuba lagi yg terbaik utk adik. Tapi adik dah tak mampu adik dah tak larat. Pukul 10pagi adik pergi menghadap pencipta adik. Ibu babah minta maaf sebab takda dkt sisi adik time adik menghembuskan nafas adik sebab dr tengah buat procedure. Adik p dengan tenang tanpa sekelumit pon menyusahkan ibu dgn babah. Time tu ibu tak mampu nak berkata apa. Kosong jiwa ibu Allahu. Bertapa hebatnya kuasa DIA. Ibu babah terlalu sayang anak ibu babah tetapi Pencipta adik lebih sayang adik melebihi segalanya.

Dr cakap badan adik dihyrated masa demam dan menyebabkan kuman merebak dlm darah adik. Keseluruhan badan adik dah dijangkiti kuman. Terlalu cepat benda ni jadi. Sekelip mata Allah ambik anak ibu babah. Allahu. Ibu babah redha dengan ikhlas Allah ambik Anaqi Tsaqeef. Adik doakan ibu dgn babah kuat ya sayang. Ibu babah dah jaga adik yg terbaik bagai menatang minyak yg penuh tapi ibu yakin Allah akan jaga adik lagi terbaik. InshaAllah anak syurga ibu, tunggu ibu dgn babah dekat sana naa. Anaqi Tsaqeef penghuni pertama rahim ibu zuriat pertama ibu dgn babah. Tetap dlm hati ibu babah sampai akhir hayat ibu babah.
Sedaya upaya ibu babah dah cuba utk adik tapi mmg dah tertulis setakat tu saja adik dok dgn ibu babah. Mungkin apa yg terjadi dgn sekelip mata ni ASBAB saja sebelum Allah nak ambil adik.
Anaqi Tsaqeef anak yang sangat baik. Paling sempurna. Hensem, comel, putih, baik. Sepanjang menjaga adik dari dalam pantang sampai ke akhir hayat adik sangat mudah. Rindu ibu babah dkt adik takkan hilang. Moga Allah beri kekuatan luar biasa utk ibu dgn babah tempuh ujian ni. InshaAllah.
Damailah anak syurga ibu babah disana.
Anaqi Tsaqeef Bin Muhammad Ikhwan
10 Mei 2019 – 23 September 2019
Sumber : Dalila Yusof


Jangan Panik! Ini Langkah Awal Ibu Bapa Boleh Buat Bila Anak Sawan Demam

Ibu bapa mana yang tidak terkejut apabila melihat anak diserang demam sawan atau sawan demam sehinggakan tidak tahu apa perlu dibuat. Maka disebabkan itu, penulis kongsikan di bawah beberapa langkah awal yang boleh anda lakukan semasa anak demam sawan yang dikongsikan oleh MedTweetMY.
Paling penting, apabila anda berada dalam keadaan panik cepat-cepat tenangkan diri supaya situasi lebih terkawal dan anda dapat membuat tindakan selanjutnya dengan baik.

Baca juga: Demam Anak Cecah 39 Celcius Ibu Bapa Jangan Panik, Lakukan Cara Ini!
ANAK DEMAM SAWAN
Gambar: jcomp

LANGKAH AWAL HARUS DILAKUKAN SEMASA ANAK SEDANG SAWAN
Bantuan rawatan kecemasan perlu diberikan kepada kanak-kanak yang sedang mengalami sawan. Berikut adalah langkah awal yang boleh dilakukan seperti di bawah:

Sentiasa tenang dan jangan panik.
Perhatikan anak semasa sawan seperti turutan peristiwa, pergerakan badan dan anggota, dan tempoh masa sawan.
Elakkan kecederaan anak. Jangan alihkan, kecuali di tempat bahaya dan jauhkan dari benda berbahaya.
Pusingkan anak ke kedudukan mengiring untuk mengelakkan tercekik dengan air liur atau muntah.
Elakkan mengerumuni anak.
Elakkan meletak barang di mulut ketika sawan contohnya sudu.

Baca juga: Panggil 10x Si Kecil Tak Menoleh Pun, Mak Ayah Kena Risau Ini Tanda Hilang Pendengaran!

Faktor risiko untuk demam sawan berulang
Faktor risiko seperti berikut juga penting untuk difahami kerana ia meningkatkan risiko demam sawan berulang berlaku kepada kanak-kanak.

Usia kurang 15 bulan semasa serangan sawan pertama
Berlaku sebaik sahaja demam atau ketika suhu badan normal
Sejarah kesihatan keluarga terdekat (ibu bapa dan adik-beradik) mendapat demam sawan
Sejarah kesihatan keluarga terdekat mendapat penyakit epilepsi (sawan babi)

Tanda dan gejala demam sawan
Selain dua perkara penting di atas, anda juga perlu mengetahui tanda dan gejala demam sawan supaya boleh mengambil langkah segera. Menurut MedTweetMY, demam sawan merupakan perkara lazim berlaku dan sebanyak 2% hingga 5% kanak-kanak mengalami sawan ini.
Di mana, ia biasa berlaku kepada kanak-kanak lingkungan usia 6 bulan hingga 6 tahun dan khususnya anak kecil yang baru bertatih. Diagnosa sawan ini hanya boleh dibuat selepas doktor mendapati tidak ada punca-punca lain yang menyebabkan sawan selain dari suhu badan yang tinggi (biasanya melebihi 38ºC).
Terdapat beberapa tanda dan gejala demam sawan seperti mata mungkin terbeliak ke atas dan sebagainya. Justeru itu, untuk mengetahui dengan lebih lanjut mengenainya, jangan lupa ikuti penerangan selanjutnya di dalam artikel di bawah.
Baca juga: Awasi Tanda Dan Gejala Demam Sawan Bila Tiba-Tiba Berlaku, Mata Mungkin Terbeliak Ke Atas!
Sumber: MedTweetMYHQ
FT Image: Freepik


Jangan Risau Kalau Anak Demam Selepas Suntikan Vaksin. Ini Tips Mengatasinya

Setelah kita mengetahui betapa pentingnya vaksin, perkara seterusnya yang perlu diambil kira adalah persiapan anak sebelum dan selepas dicucuk vaksin. Betulkah ada banyak kesan sampingan seperti bengkak, alahan, atau anak demam selepas suntikan vaksin?
Kita juga pernah lalui dulu masa kita kecil, jadi apa salahnya kita beri perhatian lebih kepada anak kesayangan dan ketahui cara-cara untuk atasi permasalahan berkaitan anak dicucuk vaksin.

Foto Kredit: healthimpactnews.com
Persediaan Sebelum Menerima Suntikan Vaksin
Vaksin adalah sebuah hasil teknologi perubatan yang amat penting sebagai salah satu cara untuk mengawal daripada wabak penyakit.

Secara mudahnya, vaksin paling mudah dan berkesan apabila ianya dicucuk ke dalam badan anak kita. Dan umum tahu, anak-anak kita ni selain daripada takut nak makan ubat, ketakutan terhadap jarum adalah sangat benar. Malah, ada yang fobia kerana anak demam selepas suntikan imunisasi yang lalu.

AEFI (Adverse Events Following Immunization) bermaksud kesan sampingan selepas imunisasi.
Ya, memang ada wujudnya beberapa kesan sampingan apabila anak kecil menerima vaksin. Namun, ini tidak bermakna bahawa vaksin adalah merbahaya dan meninggalkan kesan buruk untuk jangka masa panjang.
Jadi bagaimana mengatasi kesakitan atau kesan sampingannya?
Foto Kredit: ziaralive.ro
Tips Menghadapi Rasa Sakit Semasa Dicucuk Vaksin
1. Menyusu badan semasa suntikan
Kajian menunjukkan anak yang sedang menghisap susu ibu sambil dicucuk vaksin akan hanya berasa kesakitan sedikit.
Ini adalah kerana anak tahu bahawa ibunya ada berhampiran dengannya seolah-olah memberinya ketenangan.
Sentuhan ibu dicampur dengan kemanisan susu ibu boleh mengurangkan perasaan sakit tersebut.
Foto Kredit: life2day.gr
2. Ambil sedikit makanan manis
Jika anak anda sudah besar atau tidak lagi menyusu ibu sepenuhnya, bolehlah memberi anak anda makan gula-gula semasa hendak cucuk vaksin itu tadi.
Kemanisan gula-gula itu sedikit sebanyak menolong untuk anak tadi kurang rasa sakit.
Foto Kredit: troupcohealth.org
3. Betulkan posisi
Semasa hendak memberikan vaksin tersebut, seeloknya anak anda tidak baring. Duduk tegak sambil dipegang erat oleh ibu atau bapa adalah terbaik. Tetapi pastikan anda tidak menggunakan kekerasan atau ia boleh menyebabkan anak anda lebih takut.
Sekarang kita sudah mengetahui beberapa tips untuk atasi permasalah berkaitan anak dicucuk vaksin, tetapi bagaimana dengan menangani keadaan selepasnya pula?
Foto Kredit: babycenter.com
Kesan Sampingan Vaksin MMR
Antara vaksin yang hangat diperdebatkan adalah keselamatan vaksin MMR yang diberikan untuk mencegah penyakit beguk, rubella, dan demam campak (measles).
Bagi mereka yang dicucuk dengan vaksin MMR (Demam Campak, Beguk, Rubella) pula, di antara kesan sampingan yang boleh muncul adalah seperti berikut:

Selepas 6-10 hari dari tarikh dicucuk vaksin, demam dan akan timbul ruam seakan campak dan hilang selera makan.
Sekitar 12-14 hari selepas disuntik, boleh berlaku campak dan sedikit demam, dan pada sesetengah kes yang jarang berlaku; campak boleh dikesan 6 minggu kemudian.
2-3 minggu selepas dicucuk vaksin MMR, akan muncul simptom beguk seperti demam dan kelenjar bengkak bagi sesetengah kanak-kanak.

Merujuk kepada doktorbudak.com, kenyataan bahawa vaksin MMR ini membahayakan kesihatan jangka masa panjang adalah tidak berasas.
Laman web itu juga menjelaskan bahawa kontroversi MMR vaksin dan autisme yang bermula pada tahun 1998 apabila hasil kajian Dr Andrew Wakefield, tidak mempunyai bukti yang kukuh. Ini kerana, setiap vaksin yang dibawa ke klinik kerajaan telah diperiksa kandungannya, disahkan keselamatannya, serta sentiasa diselia dan dikawal ketat oleh WHO (World Health Organization).
Foto Kredit: yournewswire.com
Tips Mengatasi Alahan Atau Anak Demam Selepas Suntikan Vaksin
Walaupun vaksin terbukti selamat untuk semua bayi dan kanak-kanak tapi kesan sampingan dicucuk tadi adalah sesuatu yang mungkin berlaku kepada sesetengah bayi atau kanak-kanak.
1. Rawat ruam jika perlu
Antara kesan sampingan yang sering berlaku adalah bengkak, kemerahan atau gumpalan kecil berlaku di kawasan dicucuk tadi.
Semasa simptom-simptom di atas muncul, jangan panik. Boleh dapatkan krim untuk mengurangkan ruam dan jika demam, pastikan ia dirawat dan tidak dibiarkan terlalu panas.
Foto Kredit: community.babycenter.com
2. Kawal suhu badan
Simptom-simptom ini biasanya berlarutan untuk beberapa hari dan anda tidak perlu risau sangat.
Malah ada bayi atau kanak-kanak akan mengalami sedikit demam tetapi selagi anda mengawal suhu anak anda, itu sudah memadai.
Foto Kredit: themotherish.com
3. Menyusu badan dengan kerap
Kadangkala mungkin ada yang tidak berselera makan akibat demam.
Tidak mengapa jika anak kurang makan sedikit. Namun, pastikan mereka tidak terhidrat dengan memberikan susu badan secara kerap.
Foto Kredit: themominmemd.com
4. Banyakkan memeluknya
Sementara menunggu untuk pulih daripada dicucuk vaksin tadi, anak anda mungkin banyak merengek dan berasa tidak selesa.
Anda boleh cuba beberapa perkara yang boleh menenangkan anak anda dengan banyak memeluknya, berada di sampingnya, dan bermain dengannya.
Untuk anak yang sudah besar, berikan mereka hadiah di atas keberanian mereka menempuhi kesakitan.
Foto Kredit: babymagz.com
Fahami Kepentingan Vaksin
Kita sebagai ibubapa perlulah faham dengan kebaikan vaksin dan kini dengan adanya sedikit ilmu untuk atasi permasalahan berkaitan anak dicucuk vaksin, diharapkan anak kita selepas ini dapat melalui segala cabaran yang berkaitan dengan imunisasi dengan lebih baik.
Jika anda terlepas sebarang imunisasi, anak anda masih boleh mendapatkannya di klinik kerajaan terdekat.
Rujuk Jadual Imunisasi Kementerian Kesihatan Malaysia 2016 yang terbaru di sini: Jadual Imunisasi Kementerian Kesihatan Malaysia Mulai 2016